**รายงานการประชุมสภาเทศบาลตำบลดอกไม้**

**สมัยสามัญ สมัยที่ 3 ครั้งที่ 2 ประจำปี พ.ศ. 25๖๒**

**วันศุกร์ ที่ 2๓ สิงหาคม 25๖๒ เวลา 09.30 น.**

**ณ ห้องประชุมสภาเทศบาลตำบลดอกไม้**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาร่วมประชุม**

1. นายถาวร เศรษโฐ ประธานสภาเทศบาลตำบลดอกไม้

2. นายสถิตย์ สายเชื้อ รองประธานสภาเทศบาลตำบลดอกไม้

3. นางลำไพ ลาวรรณ เลขานุการสภาเทศบาลตำบลดอกไม้

4. นายประเทือง ไชยมาตร สมาชิกสภาเทศบาลตำบลดอกไม้ เขต 1

5. นายชาติชาย โพธิ์สนาม สมาชิกสภาเทศบาลตำบลดอกไม้ เขต 1

๖. นายคม สายุทธ์ สมาชิกสภาเทศบาลตำบลดอกไม้ เขต 1

๗.นายชารี สาโดด สมาชิกสภาเทศบาลตำบลดอกไม้ เขต 2

๘. นายทองใส พุฒตาล สมาชิกสภาเทศบาลตำบลดอกไม้ เขต 2

๙.นายบุญอุ้ม เศรษโฐ สมาชิกสภาเทศบาลตำบลดอกไม้ เขต 2

1๐.นายไพรวัลย์ แสวง สมาชิกสภาเทศบาลตำบลดอกไม้ เขต 2

1๑.นายไชยยันต์ ยมรัตน์ สมาชิกสภาเทศบาลตำบลดอกไม้ เขต 2

1๒.นางสาวสมัส พันธ์หนองหว้า สมาชิกสภาเทศบาลตำบลดอกไม้ เขต 2

**ผู้เข้าร่วมประชุม**

1. นางบุญศรี แสวง นายกเทศมนตรีตำบลดอกไม้

2. นายเสมอ ขาวผ่อง รองนายกเทศมนตรีตำบลดอกไม้

3.นายพจน์ นะราวัง เลขานุการนายกเทศมนตรีตำบลดอกไม้

4. นายสุรเดช ศรีวงศ์ ที่ปรึกษานายกเทศมนตรีตำบลดอกไม้

5.นายสุธี วาสนาม รองนายกเทศมนตรี

6. นายประชุม บุตรดา ปลัดเทศบาลตำบลดอกไม้

7. นายวุฒินันท์ หันไชยศรี รองปลัดเทศบาลตำบลดอกไม้

8. นายสุรชัย สาขี เจ้าหน้าที่วิเคราะห์นโยบายและแผน

9. นางบุหลัน สุวรรณธาดา หัวหน้าสำนักปลัด

10. นายอนุกูล ศรีเชียงขวาง หัวหน้าฝ่ายกองช่าง

11. นางสาวศุจิรัตน์ ยมรัตน์ หัวหน้าฝ่ายบริหารการศึกษา

12. นางสาววรารัตน์ แสวง ผู้ช่วยนักวิชาการประชาสัมพันธ์

13. นายสุชาติ ขาวผ่อง ผู้ช่วยเจ้าหน้าที่วิเคราะห์นโยบายและแผน

15. นางสาวกัณฑิภา นนทะภา นักพัฒนาชุมชน

16. นายนัธทวัตน์ ร่านบ้านแผ้ว ผู้ใหญ่บ้านหมู่ที่ 9

17. นายประจักษ์ทิพย์ พันธ์หินกอง ผู้ใหญ่บ้านหมู่ที่ ๔

18. นายชัยสิทธิ์ สาคร กำนันตำบลดอกไม้

๑๙. นางสาวชุมสาย เลิศพันธ์ นักวิชาการเงินและบัญชี

๒๐. นายบรรจง โพธิ์สนาม ผู้ใหญ่บ้านหมู่ที่ ๑๑

๒๑. นายสมเกียรติ นาเมือง ผู้ใหญ่บ้านหมู่ที่ ๓

๒๒. นายพิสิษฐ์ อยู่เย็น ผู้ช่วยผู้ใหญ่บ้านหมู่ที่ ๗

๒๓. นางสาวอาทิตย์ ศรีวงค์ นักวิชาการจัดเก็บรายได้

๒๔. นางจิราพร พลสนาม ผู้ช่วยการคลัง

๒๕. นางกรรณิกา จำปา ผู้ช่วยเจ้าหน้าที่จัดเก็บรายได้

๒๖. นางสาวอัญชลี ศรีภูงา ผู้ช่วยเจ้าหน้าที่พัสดุ

๒๗. นางสาวสุวรรณี ศรีจันทวงค์ ผู้ช่วยเจ้าพนักงานการเงินฯ

๒๘. นายวิจิตร จันทรประทักษ์ นักวิชาการเกษตร

๒๙. นางสาววิไลวรรณ น้ำคำ นิติกร

๓๐. นายณัฐพนธ์ อุปปะ นักวิชาการศึกษา

๓๑. นายเอกวุฒิ โพธิคลัง ผู้ช่วยเจ้าพนักงานธุรการ

๓๒. นายทองคำ แคนสา พนักงานขับรถ

๓๓. นายสุรชัย พันธ์หินกอง ผู้ช่วยเจ้าพนักงานการเกษตร

๓๔. นายสุรัตน์ จันทรวิชะ ผู้ช่วยเจ้าพนักงานป้องกันฯ

๓๕. นายวงศกร โสหนองบัว เจ้าพนักงานธุรการ

๓๖. นางจันทร์มณี อังคณิตย์ ผู้ช่วยนักสันทนาการ

๓๗. นายวีระเดช มูลคำมี คนงานทั่วไป

๓๘. นายทูลศักดิ์ เมืองสนาม คนงานทั่วไป

**เริ่มประชุมเวลา 09.30 น.**

**ระเบียบวาระที่1** **เรื่องประธานแจ้งที่ประชุมทราบ**

**นายถาวร เศรษโฐ** ในระเบียบวาระที่ ๑ เรื่องประธานแจ้งที่ประชุมทราบ ด้วยขณะนี้

**ประธานสภาฯ** ชาวบ้านดอกไม้หมู่ ๑ หมู่ ๑๓ มีประชาชนเป็นไข้เลือดออก ๒ ราย จึงขอแจ้งให้ทราบ และฝากสมาชิกสภาฯ ผู้นำชุมชน ประชาสัมพันธ์เรื่องการกำจัดลูกน้ำยุงลาย และดูแลเรื่องแหล่งเพาะพันธ์ยุงลาย โดยให้คว่ำภาชนะที่น้ำขังได้ เพื่อป้องกันไม่ให้เกิดลูกน้ำยุงลาย

**ที่ประชุม** **- รับทราบ**

**ระเบียบที่วาระที่ 2** **เรื่องรับรองรายงานการประชุมครั้งที่แล้ว**

**2.1 สมัยสามัญสมัยที่ 3 ครั้งที่ 1 /25๖๒เมื่อวันที่ 1๔เดือนสิงหาคม พ.ศ.25๖๒**

**นายถาวร เศรษโฐ** เรียนสมาชิกสภา คณะผู้บริหาร ผู้นำชุมชนทุกท่าน

**ประธานสภาฯ** เนื่องจากรายงานการประชุมสมัยสามัญสมัยที่ 3 ครั้งที่ 1 /25๖๒ เมื่อ

วันที่ 1๔ เดือนสิงหาคม พ.ศ.25๖๒ยังพิมพ์ไม่เสร็จ ขอรับรองในครั้ง

 ต่อไปครับ

**ที่ประชุม - รับทราบ**

**ระเบียบวารที่ 3** **เรื่องเสนอพิจารณา**

 **3.1 ขอความเห็นชอบร่างเทศบัญญัติงบประมาณรายจ่ายประจำปีงบประมาณ 25๖๒**

 **- วาระที่ 2 แปรญัตติ**

**นายถาวรเศรษโฐ** ระเบียบวาระที่ 3เรื่องเสนอพิจารณา ข้อ 3.1 ขอความ**ประธานสภาฯ** เห็นชอบร่างเทศบัญญัติงบประมาณรายจ่ายประจำปีงบประมาณ 25๖๓

วาระที่ 2 แปรญัตติเชิญประธานกรรมการแปรญัตติรายงานต่อสภา เทศบาลตำบลดอกไม้ครับ

**นายชารี สาโดด** เรียนประธานสภา สมาชิกสภาผู้ทรงเกียรติทุกท่าน กระผม

**ประธานกรรมการแปรฯ** นายชารี สาโดด ตามที่สภาเทศบาลตำบลดอกไม้ ได้คัดเลือกคณะกรรมการ

แปรญัตติจำนวน 7 คน และคณะกรรมการแปรญัตติได้ปฏิบัติหน้าที่รับคำ แปรในระหว่างวันที่ ๑๕-๑๙ สิงหาคม ๒๕๖๒ และได้นัดประชุมคณะกรรมการแปรญัตติในวันที่ ๑๙ เดือนสิงหาคม พ.ศ.๒๕๖๑เวลา ๐๙.๐๐ น. ณ ห้องประชุมเทศบาลตำบลดอกไม้ จากการประชุมคณะกรรมการแปรญัตติ ปรากฏว่าไม่มีสมาชิกท่านใดยื่นคำขอแปรญัตติ งบประมาณรายจ่ายประจำปีงบประมาณ พ.ศ.25๖๓

**นายถาวรเศรษโฐ** จากรายงานของคณะกรรมการแปรญัตติ ไม่ปรากฏว่าสมาชิกท่าน

**ประธานสภาฯ** ใดยื่นแปรญัตติ เมื่อไม่มีสมาชิกท่านใดมีความประสงค์ยื่นเสนอแปรญัตติ

 ร่างเทศบัญญัติงบประมาณรายจ่าย ประจำปีงบประมาณ ๒๕๖๓ ผมขอมติ

 ที่ประชุมเห็นชอบให้คงร่างเดิม หากที่ประชุมเห็นชอบตามร่างเดิมได้

 โปรดยกมือครับ

**มติที่ประชุม เห็นชอบ 11 เสียง งดออกเสียง 1 เสียง**

 **-** **วาระที่ 3 ลงมติ**

**นายถาวรเศรษโฐ** ในระเบียบวาระที่ 3 เรื่องเสนอพิจารณา ขั้นลงมติ มีสมาชิกท่าน

**ประธานสภาฯ** ใดจะอภิปรายหรือมีข้อสงสัยหรือไม่ครับ

**ที่ประชุม - ไม่มี**

**นายถาวรเศรษโฐ** ถ้าไม่มีผมขอมติที่ประชุม สมาชิกท่านใดเห็นควรให้ความเห็นชอบ

**ประธานสภาฯ** ร่างเทศบัญญัติงบประมาณรายจ่ายประจำปี พ.ศ.256๓ ได้โปรดยกมือ

ครับ

**ที่ประชุม** **- เห็นชอบ 11 เสียง งดออกเสียง 1 เสียง**

**3.๒ ขออนุมัติเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕๖๒ (ต่อเติมช่องระหว่างอาคารศูนย์พัฒนาเด็กเล็กเทศบาลตำบลดอกไม้)**

**นายถาวรเศรษโฐ** ในระเบียบวาระที่ ๓.๒ ขออนุมัติเปลี่ยนแปลงคำชี้แจง

**ประธานสภาฯ**งบประมาณรายจ่าย ประจำปีงบประมาณ พ.ศ.๒๕๖๒ (ต่อเติมช่อง

ระหว่างอาคารศูนย์พัฒนาเด็กเล็กเทศบาลตำบลดอกไม้)รายละเอียดขอให้

 เจ้าหน้าที่ผู้รับผิดชอบรายงานต่อสภา

**นายอนุกูล ศรีเชียงขวาง** เรียนประธานสภา สมาชิกสภาผู้ทรงเกียรติทุกท่าน กระผม

 **หัวหน้าฝ่ายการโยธา** นายอนุกูล ศรีเชียงขวาง หัวหน้าฝ่ายการโยธา รักษาราชการแทน

 ผู้อำนวยการกองช่าง ขอเรียนชี้แจง รายละเอียดการขออนุมัติเปลี่ยนแปลง

 คำชี้แจงดังต่อไปนี้

**นายถาวรเศรษโฐ** รายละเอียดการขออนุมัติเปลี่ยนแปลงคำชี้แจงงบประมาณ

**ประธานสภาฯ**รายจ่ายประจำปีงบประมาณ พ.ศ.๒๕๖๒ (ต่อเติมช่องระหว่างอาคารศูนย์

พัฒนาเด็กเล็กเทศบาลตำบลดอกไม้)หัวหน้าฝ่ายกองช่างได้ชี้แจงแก่ที่

 ประชุมแล้ว มีท่านใดสงสัยหรือไม่ครับ

**นายบุญอุ้ม เศรษโฐ**เรียนประธานสภา สมาชิกสภาผู้ทรงเกียรติทุกท่านผมมีข้อสงสัย

**สท.เขต๒** ว่าโครงการต่อเติมช่องระหว่างอาคารศูนย์พัฒนาเด็กเล็กเทศบาลตำบล

ดอกไม้ มีการเปลี่ยนแปลงรายละเอียดลดลง และเพิ่มเติมการปูกระเบื้อง

แต่ทำไมงบประมาณ ถึงได้ลงตัวพอดีกับงบประมาณที่ตั้งไว้ตั้งแต่แรกครับ

**นายอนุกูล ศรีเชียงขวาง** เรียนประธานสภา สมาชิกสภาผู้ทรงเกียรติทุกท่านตามที่ท่าน

**หัวหน้าฝ่ายการโยธา** สมาชิกสภาสอบถามว่าโครงการต่อเติมช่องระหว่างอาคารศูนย์พัฒนาเด็ก

เล็กเทศบาลตำบลดอกไม้ มีการเปลี่ยนแปลงรายละเอียดลดลง และ

 เพิ่มเติมการปูกระเบื้องแต่ทำไมงบประมาณ ถึงได้ลงตัวพอดีกับ

 งบประมาณที่ตั้งไว้ ผมขอเรียนชี้แจงต่อที่ประชุมว่า หลังจากปรับลด

 รายละเอียดและเพิ่มการปูกระเบื้องแล้ว งบประมาณเกินไปพันกว่าบาท

 เพื่อให้เพียงพอแก่งบประมาณที่ตั้งไว้เดิมจึงได้ปรับลดให้พอดีกับที่ได้ตั้งไว้

ครับ

**นายถาวรเศรษโฐ** ที่ประชุมมีผู้ใดจะสอบถามหรือเสนอแนะ เพิ่มเติมอีกหรือไม่ครับ

**ประธานสภาฯ**

**ที่ประชุม - ไม่มี**

**นายถาวรเศรษโฐ** หากที่ประชุมไม่มีผู้ใดสอบถามหรือเสนอแนะ ผมขอมติที่ประชุม

**ประธานสภาฯ**เห็นชอบการอนุมัติเปลี่ยนแปลงคำชี้แจงงบประมาณรายจ่ายประจำปี

งบประมาณ พ.ศ.๒๕๖๒ (ต่อเติมช่องระหว่างอาคารศูนย์พัฒนาเด็กเล็ก

เทศบาลตำบลดอกไม้) ผู้ใดเห็นชอบได้โปรดยกมือครับ

**ที่ประชุม** **- เห็นชอบ 11 เสียง งดออกเสียง 1 เสียง**

**3.๓ ขอความเห็นชอบประกาศใช้ ร่างเทศบัญญัติเทศบาลตำบลดอกไม้ เรื่อง การควบคุมอาคาร พ.ศ.๒๕๖๓**

**นายถาวรเศรษโฐ** ในระเบียบวาระที่ 3.๓ ขอความเห็นชอบประกาศใช้ ร่างเทศ

**ประธานสภาฯ** บัญญัติเทศบาลตำบลดอกไม้ เรื่อง การควบคุมอาคาร พ.ศ.๒๕๖๓

 รายละเอียดได้แจ้งให้ที่ประชุมทราบแล้วตั้งแต่คราวประชุมครั้งที่แล้ว ขอให้

 เจ้าหน้าที่ผู้เกี่ยวข้องชี้แจงรายละเอียดเพิ่มเติมต่อสภาครับ

**นางบุญศรี แสวง** เรียนประธานสภา สมาชิกสภา คณะผู้บริหาร ผู้นำชุมชนทุกท่าน

**นายกเทศมนตรี** ดิฉัน นางบุญศรี แสวง นายกเทศมนตรีตำบลดอกไม้ ขอเสนอญัตติต่อ

สภาเทศบาลตำบลดอกไม้ ในระเบียบวาระที่ ๓.3ขอความเห็นชอบ

ประกาศใช้ ร่างเทศบัญญัติเทศบาลตำบลดอกไม้เรื่อง การควบคุมอาคาร

พ.ศ.๒๕๖๓โดยที่เป็นการสมควรให้มีเทศบัญญัติเทศบาลตำบลดอกไม้ว่า

 ด้วยการ ควบคุมอาคารบังคับใช้ ในเขตเทศบาลตำบลดอกไม้ อำเภอ

 สุวรรณภูมิ จังหวัดร้อยเอ็ด ผู้บริหารเทศบาลตำบลดอกไม้จึงได้เสนอญัตติ

 เข้าสภาเพื่อขอความเห็นชอบและประกาศใช้ต่อไป โดยรายละเอียด ขอให้ นายอนุกูล ศรีเชียงขวาง หัวหน้าฝ่ายการโยธาชี้แจง

**นายอนุกูล ศรีเชียงขวาง** เรียนประธานสภา สมาชิกสภาผู้ทรงเกียรติทุกท่านตามที่ได้แจก

**หัวหน้าฝ่ายการโยธา** รายละเอียดร่างเทศบัญญัติเทศเทศบาลตำบลดอกไม้ เรื่อง การควบคุม

อาคาร พ.ศ.๒๕๖๓ ให้แล้วผมชี้แจงเพิ่มเติมคือผังเมืองรวมประกาศใช้

 พระราชบัญญัติควบคุมอาคารประกาศให้จังหวัดร้อยเอ็ดเป็นเขตควบคุม

 อาคารทั้งหมด โดยให้ท้องถิ่นจัดทำเทศบัญญัติตำบลเพื่อบังคับใช้ตาม

 ความเหมาะสม ผมจึงได้จัดทำขึ้นเพื่อเสนอต่อสภาอนุมัติ และขอความ

 เห็นชอบไปอำเภอ จังหวัด และส่งไปประกาศในราชกิจจานุเบกษาต่อไป

 ซึ่งใช้เวลาพอสมควรครับโดยมีรายละเอียด ดังนี้

**(ร่าง)**

**เทศบัญญัติเทศบาลตำบลดอกไม้**

**เรื่อง การควบคุมอาคาร**

พ.ศ. ๒๕63

โดยที่เป็นการสมควรให้มีเทศบัญญัติเทศบาลตำบลดอกไม้ว่าด้วยการควบคุมอาคารบังคับใช้ ในเขตเทศบาลตำบลดอกไม้อำเภอสุวรรณภูมิ จังหวัดร้อยเอ็ด

อาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไข เพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ และมาตรา ๑๐ (๑) แห่งพระราชบัญญัติ ควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ เทศบาลตำบลดอกไม้ โดยความเห็นชอบจากสภาเทศบาลตำบลดอกไม้ และผู้ว่าราชการจังหวัดร้อยเอ็ด จึงตราเทศบัญญัติไว้ ดังต่อไปนี้

 ข้อ ๑ เทศบัญญัตินี้เรียกว่า “เทศบัญญัติเทศบาลตำบลดอกไม้ เรื่อง การควบคุมอาคาร พ.ศ. ๒๕63”

ข้อ ๒ เทศบัญญัตินี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ บรรดากฎ ระเบียบ หรือคำสั่งอื่นใดที่ตราไว้แล้ว ซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทน ข้อ ๔ ให้นายกเทศมนตรีตำบลดอกไม้เป็นผู้รักษาการตามเทศบัญญัตินี้ และให้มีอำนาจ ในการออกระเบียบ คำสั่ง หรือประกาศเพื่อปฏิบัติการให้เป็นไปตามเทศบัญญัตินี้

หมวด ๑

 วิเคราะห์ศัพท์

ข้อ ๕ ในเทศบัญญัตินี้

“กรวด” หมายความว่า ก้อนหินที่เกิดตามธรรมชาติขนาดโตเกิน ๓ มิลลิเมตร

“ก่อสร้าง” หมายความว่า สร้างอาคารขึ้นใหม่ทั้งหมด ไม่ว่าจะเป็นการสร้างขึ้นแทนของเดิมหรือไม่

“การระบายน้ำทิ้ง” หมายความว่า การปล่อยน้ำทิ้งลงสู่หรือไหลไปสู่แหล่งรองรับน้ำทิ้งหรือแหล่ง ระบายน้ำ

“เขตทาง” หมายความว่า ความกว้างรวมของทางระหว่างแนวที่ดินทั้งสองด้าน ซึ่งรวมความกว้าง ของผิวจราจรทางเท้า ที่ว่างสำหรับปลูกต้นไม้ คูน้ำ และอื่น ๆ เข้าด้วย

“คลังสินค้า” หมายความว่า อาคารหรือส่วนหนึ่งส่วนใดของอาคารที่ใช้เป็นที่สำหรับเก็บสินค้า หรือสิ่งของ เพื่อประโยชน์ทางการค้าหรืออุตสาหกรรม

“ความกว้างของบันได” หมายความว่า ระยะที่วัดตามความยาวของลูกนอนบันได

“ความสูงของอาคาร” หมายความว่า ส่วนสูงของอาคารวัดตามแนวดิ่งจากระดับถนนขึ้นไป ถึงส่วนของอาคารที่สูงที่สุด

“คอนกรีต” หมายความว่า วัสดุที่ประกอบขึ้นด้วยส่วนผสมของปูนซีเมนต์ มวลผสมละเอียด เช่น ทราย เป็นต้น มวลผสมหยาบ เช่น หิน หรือกรวด เป็นต้น และน้ำ ทั้งนี้ ให้หมายความรวมถึง คอนกรีตกำลังปกติ คอนกรีตกำลังสูง และคอนกรีตกำลังสูงพิเศษ

“คอนกรีตเสริมเหล็ก” หมายความว่า คอนกรีตที่มีเหล็กเสริมฝังภายในให้ทำหน้าที่รับแรง ได้มากขึ้น

“คอนกรีตอัดแรง” หมายความว่า คอนกรีตที่มีเหล็กเสริมอัดแรงฝังภายในที่ทำให้เกิดหน่วยแรง ที่มีปริมาณพอจะลบล้างหน่วยแรงอันเกิดจากน้ำหนักบรรทุก

“โครงสร้างหลัก” หมายความว่า ส่วนประกอบของอาคารที่เป็นเสา คาน ตง พื้นซึ่งโดยสภาพ ถือได้ว่ามีความสำคัญต่อความมั่นคงของอาคารนั้น

“จุดสุดเชิงลาด” หมายความว่า จุดเริ่มต้นหรือจุดสุดท้ายที่มีความเอียงลาดน้อยกว่า ๒ ใน ๑๐๐

“ช่วงบันได” หมายความว่า ระยะตั้งบันไดซึ่งมีขั้นต่อเนื่องกันโดยตลอด

“ชั้นใต้ดิน” หมายความว่า พื้นของอาคารชั้นที่อยู่ต่ำกว่าระดับดินมากกว่า ๑.๒๐ เมตร

“เชิงลาดสะพาน” หมายความว่า สะพานหรือทางสาธารณะเปลี่ยนระดับหรือทางเดินรถ เฉพาะที่เชื่อมกับสะพานหรือทางเปลี่ยนระดับที่มีส่วนลาดชันตอนหนึ่งตอนใดตั้งแต่ ๒ ใน ๑๐๐ ขึ้นไป

“ซ่อมแซม” หมายความว่า ซ่อมหรือเปลี่ยนส่วนต่าง ๆ ของอาคารให้คงสภาพเดิม

“ฐานราก” หมายความว่า ส่วนของอาคารที่ใช้ถ่ายน้ำหนักอาคารลงสู่ดิน

“ดัดแปลง” หมายความว่า เปลี่ยนแปลง ต่อเติม เพิ่ม ลด หรือขยาย ซึ่งลักษณะขอบเขต แบบ รูปทรง สัดส่วน น้ำหนัก เนื้อที่ของโครงสร้างของอาคารหรือส่วนต่าง ๆ ของอาคาร ซึ่งได้ ก่อสร้างไว้แล้วให้ผิดไปจากเดิม และมิใช่การซ่อมแซมหรือการดัดแปลงที่กำหนดในกฎกระทรวง

“ดาดฟ้า” หมายความว่า พื้นที่ส่วนบนสุดของอาคารที่ไม่มีหลังคาปกคลุม และบุคคลขึ้นไป ใช้สอยได้

“ดิน” หมายความว่า วัสดุธรรมชาติที่ประกอบเป็นเปลือกโลก เช่น หิน กรวด ทราย ดินเหนียว เป็นต้น “ตลาด” หมายความว่า อาคารหรือส่วนหนึ่งส่วนใดของอาคารที่ใช้เป็นตลาดตามกฎหมายว่าด้วย การสาธารณสุข “ตึกแถว” หมายความว่า อาคารที่ก่อสร้างติดต่อกันเป็นแถวตั้งแต่สองคูหาขึ้นไปมีผนังร่วม แบ่งอาคารเป็นคูหา และประกอบด้วยวัสดุทนไฟเป็นส่วนใหญ่

“ถนนสาธารณะ” หมายความว่า ทางสาธารณะที่ยวดยานผ่านได้

“ทราย” หมายความว่า ก้อนหินเม็ดเล็ก ละเอียดที่มีขนาดโตไม่เกิน ๓ มิลลิเมตร

“ทาง” หมายความว่า ทางตามกฎหมาย ว่าด้วยการจราจรทางบก ไม่ว่าในระดับพื้นดินใต้ดิน หรือเหนือพื้นดิน แต่ไม่รวมถึง ทางรถไฟ

“ทางเข้าออกของรถ” หมายความว่า ทางที่ใช้สำหรับเข้าออกหรือออกหรือเข้าจากที่จอดรถ ถึงปากทางเข้าออกของรถ หรือปากทางออกของรถ หรือปากทางเข้าของรถ

“ทางน้ำสาธารณะ” หมายความว่า ทางน้ำที่ประชาชนมีสิทธิใช้เป็นทางคมนาคมได้

“ทางร่วมทางแยก” หมายความว่า บริเวณที่ทางที่อยู่ในระดับเดียวกันหรือต่างระดับกันตั้งแต่สองสาย ที่มีเขตทางกว้างตั้งแต่ ๖ เมตรขึ้นไป และยาวต่อเนื่องไม่น้อยกว่า ๒๐๐ เมตร มาบรรจบหรือ ตัดกันที่บริเวณระดับเดียวกัน

“ทางระบายน้ำสาธารณะ” หมายความว่า ช่องน้ำไหลตามทางสาธารณะและถนนสาธารณะ ซึ่งกำหนดไว้ให้ระบายออกจากอาคารได้

“ทางส่วนบุคคล” หมายความว่า ที่ดินของเอกชนซึ่งประชาชนใช้เป็นทางคมนาคมได้และมีลักษณะ อย่างใดอย่างหนึ่งหรือหลายอย่าง ดังต่อไปนี้ ก. เป็นทางคมนาคมที่มีความยาวไม่เกิน ๕๐๐ เมตร ข. เป็นทางคมนาคมที่เจ้าของกรรมสิทธิ์หวงห้าม กรรมสิทธิ์ไว้ไม่ว่าจะโดยการปิดป้ายประกาศ หรือการเรียกหรือรับค่าตอบแทนสำหรับการใช้เป็นทางคมนาคม หรือการทำสัญญากับผู้ใช้ แต่ไม่รวมถึง การทำสัญญายินยอมให้เทศบาลตำบลดอกไม้เข้าปรับปรุงใช้สอย

“ทางสาธารณะ” หมายความว่า ที่ดินที่ประชาชนมีสิทธิ์ใช้เป็นทางคมนาคมได้ ที่ไม่ใช่ทางส่วนบุคคล

“ที่กลับรถ” หมายความว่า พื้นที่หรือสิ่งที่สร้างขึ้นเพื่อใช้เป็นที่กลับรถเพื่อสะดวกในการจอด หรือเข้าออกของรถ “ที่จอดรถ” หมายความว่า พื้นที่หรือสิ่งที่สร้างขึ้นมาเพื่อใช้เป็นที่จอดรถสำหรับอาคารบางชนิด หรือบางประเภท ทั้งนี้ ให้หมายความรวมถึง พื้นที่หรือสิ่งที่สร้างขึ้นเพื่อใช้เป็นที่จอดรถ เพื่อให้เช่าจอด หรือเก็บฝากรถ

“ที่พักมูลฝอย” หมายความว่า อุปกรณ์หรือสถานที่ที่ใช้สำหรับเก็บกักมูลฝอยเพื่อรอการย้าย ไปที่พักรวมมูลฝอย “ที่พักรวมมูลฝอย” หมายความว่า อุปกรณ์หรือสถานที่ที่ใช้สำหรับเก็บกักมูลฝอยเพื่อรอ การขนย้ายไปกำจัด

“ที่ว่าง” หมายความว่า พื้นที่อันปราศจากหลังคาหรือสิ่งก่อสร้างปกคลุม ซึ่งพื้นที่ดังกล่าว อาจจะจัดให้เป็นบ่อน้ำ สระว่ายน้ำ บ่อพักน้ำเสีย ที่พักรวมมูลฝอยหรือที่จอดรถ ที่อยู่ภายนอกอาคาร ก็ได้และให้ความหมายรวมถึง พื้นที่ของสิ่งก่อสร้างหรืออาคารที่สูงจากระดับพื้นดินไม่เกิน ๑.๒๐ เมตร และไม่มีหลังคาหรือสิ่งก่อสร้างปกคลุมเหนือระดับนั้น

“ที่สาธารณะ” หมายความว่า ที่ซึ่งเปิดหรือยินยอมให้ประชาชนเข้าไปหรือใช้เป็นทางสัญจรได้ ทั้งนี้ ไม่ว่าจะมีการเรียกเก็บค่าตอบแทนหรือไม่

“นายช่าง” หมายความว่า พนักงานเทศบาลสามัญที่นายกเทศมนตรีตำบลดอกไม้แต่งตั้ง ให้เป็นนายช่าง

“นายตรวจ” หมายความว่า พนักงานเทศบาลสามัญที่นายกเทศมนตรีตำบลดอกไม้แต่งตั้ง ให้เป็นนายตรวจ

“น้ำทิ้ง” หมายความว่า น้ำจากอาคารที่ผ่านระบบบำบัดน้ำสียแล้วจนมีคุณภาพตามเกณฑ์ มาตรฐานที่กำหนด หรือมีคุณภาพที่เหมาะสมจะระบายลงแหล่งรองรับน้ำทิ้งได้

“น้ำเสีย” หมายความว่า ของเหลวที่ผ่านการใช้แล้วทุกชนิดทั้งที่มีกากหรือไม่มีกาก

“น้ำหนักบรรทุกคงที่” หมายความว่า น้ำหนักของส่วนต่าง ๆ ของอาคาร ทั้งนี้ ให้รวมถึงน้ำหนัก ของวัตถุต่าง ๆ ที่มิใช่โครงสร้างของอาคารแต่ก่อสร้างหรือติดตั้งอยู่บนส่วนต่าง ๆ ของอาคารตลอดไป

“แนวถนน” หมายความว่า เขตถนนและทางเดินที่กำหนดไว้ให้เป็นทางสาธารณะ

“บ่อดักไขมัน” หมายความว่า ส่วนที่เปิดได้ของทางระบายน้ำที่กำหนดไว้เพื่อดักไขมัน

“บ้านแถว” หมายความว่า ห้องแถวหรือตึกแถวที่ใช้เป็นที่อยู่อาศัย ซึ่งมีที่ว่างด้านหน้า และด้านหลังระหว่างรั้วหรือแนวเขตที่ดินกับตัวอาคารแต่ละคูหาและมีความสูงไม่เกิน ๓ ชั้น

“บ้านแฝด” หมายความว่า อาคารที่ใช้เป็นที่อยู่อาศัยก่อสร้างติดต่อกันสองบ้าน มีผนังร่วม แบ่งอาคารเป็นบ้าน มีที่ว่างระหว่างรั้วหรือแนวเขตที่ดินกับอาคารด้านหน้าด้านหลังและด้านข้างของแต่ละบ้าน และมีทางเข้าออกของแต่ละบ้านแยกจากกันเป็นสัดส่วน

“แบบแปลน” หมายความว่า แบบเพื่อประโยชน์ในการก่อสร้าง ดัดแปลง รื้อถอนเคลื่อนย้าย ใช้หรือเปลี่ยนการใช้อาคาร โดยมีรูปแสดงรายละเอียดส่วนสำคัญขนาดเครื่องหมายวัสดุและการใช้สอยต่าง ๆ ของอาคารอย่างชัดเจนพอที่จะใช้ในการดำเนินการได้

“ปั้นจั่น” หมายความว่า เครื่องยกที่ประกอบด้วยส่วนต่าง ๆ เช่น เสา และรอก เป็นต้น ไม่ว่า จะมีคานยื่นหรือไม่มี สำหรับยกของหนัก

“ปากทางเข้าออกของรถ” หมายความว่า ส่วนของทางสำหรับรถเข้าออกที่เชื่อมกับเขตทางสาธารณะ

“ปากทางออกของรถ” หมายความว่า ส่วนของทางสำหรับรถออกที่เชื่อมกับเขตทางสาธารณะ

“ปากทางเข้าของรถ” หมายความว่า ส่วนของทางสำหรับรถเข้าที่เชื่อมกับเขตทางสาธารณะ

“แปลน” หมายความว่า แบบแสดงลักษณะส่วนราบของอาคาร

“ผนัง” หมายความว่า ส่วนก่อสร้างในด้านตั้งซึ่งกั้นด้านนอกหรือระหว่างหน่วยของอาคาร ให้เป็นหลังหรือหน่วยแยกจากกัน

“ผนังกันไฟ” หมายความว่า ผนังทึบที่ทำด้วยวัสดุทนไฟที่มีคุณสมบัติในการป้องกันไฟได้ดี ไม่น้อยกว่าผนังที่ก่อด้วยอิฐธรรมดา ฉาบปูน ๒ ด้าน หนาไม่น้อยกว่า ๑๘ เซนติเมตร ถ้าเป็นผนัง คอนกรีตเสริมเหล็กต้องหนาไม่น้อยกว่า ๑๒ เซนติเมตร และไม่มีช่องที่ให้ไฟหรือควันผ่านได้

“ผู้ควบคุมงาน” หมายความว่า ผู้ซึ่งรับผิดชอบในการอำนวยการหรือควบคุมดูแลการก่อสร้าง ดัดแปลง รื้อถอน หรือเคลื่อนย้ายอาคาร

“ผู้ดำเนินการ” หมายความว่า เจ้าของหรือผู้ครอบครองอาคารซึ่งกระทำการก่อสร้าง ดัดแปลง รื้อถอน หรือเคลื่อนย้ายอาคารด้วยตนเอง และหมายความรวมถึง ผู้ซึ่งตกลงรับกระทำการดังกล่าว ไม่ว่าจะมีค่าตอบแทนหรือไม่ก็ตาม และผู้รับจ้างช่วง

“ผู้ออกแบบ” หมายความว่า ผู้รับผิดชอบในการคำนวณ เขียนแบบ และกำหนดรายการ เพื่อใช้ในการก่อสร้าง ดัดแปลง รื้อถอน หรือเคลื่อนย้ายอาคาร

“แผนผังบริเวณ” หมายความว่า แผนที่แสดงลักษณะที่ตั้ง และขอบเขตที่ดินและอาคาร ที่ก่อสร้าง ดัดแปลง รื้อถอน เคลื่อนย้าย ใช้หรือเปลี่ยนการใช้ รวมทั้งแสดงลักษณะและขอบเขตของที่สาธารณะ และอาคารในบริเวณที่ดินที่ติดต่อโดยสังเขปด้วย “ฝา” หมายความว่า ส่วนก่อสร้างในด้านตั้งซึ่งกั้นแบ่งพื้นที่ภายในอาคารให้เป็นห้อง ๆ

“พื้น” หมายความว่า พื้นของอาคารที่บุคคลเข้าอยู่หรือเข้าใช้สอยได้ภายในขอบเขตของคาน หรือตงที่รับพื้นหรือภายในพื้นนั้น หรือภายในขอบเขตของผนังอาคารรวมทั้งเฉลียงหรือระเบียงด้วย

“พื้นที่อาคาร” หมายความว่า พื้นที่ของพื้นของอาคารทุกชั้นที่บุคคลเข้าอยู่หรือเข้าใช้สอยได้ ภายในขอบเขตด้านนอกของคาน หรือภายในพื้นนั้น หรือภายในขอบเขตด้านนอกของผนังของอาคาร และหมายความรวมถึงเฉลียงหรือระเบียงด้วย แต่ไม่รวมพื้นดาดฟ้าและบันไดนอกหลังคา

“พื้นที่ดินที่ใช้เป็นที่ตั้งอาคาร” หมายความว่า พื้นที่ของแปลงที่ดินที่นำมาใช้ขออนุญาตก่อสร้างอาคาร ไม่ว่าจะเป็นที่ดินตามหนังสือสำคัญแสดงสิทธิในที่ดินฉบับเดียวหรือหลายฉบับ ซึ่งเป็นที่ดินที่ติดต่อกัน

“ภัตตาคาร” หมายความว่า อาคารหรือส่วนหนึ่งส่วนใดของอาคารที่ใช้เป็นที่ขายอาหารหรือเครื่องดื่ม โดยมีพื้นที่ไว้บริการภายในหรือภายนอกอาคาร

“ข้อ” หมายความว่า ข้อตามพระราชบัญญัติควบคุมอาคาร พ.ศ. ๒๕๒๒ ที่แก้ไขเพิ่มเติม

“มูลฝอย” หมายความว่า มูลฝอยตามกฎหมาย ว่าด้วยการสาธารณสุข

“ระบบท่อยืน” หมายความว่า ท่อส่งน้ำและอุปกรณ์ที่ใช้สำหรับการดับเพลิง

“ระบบบำบัดน้ำเสีย” หมายความว่า กระบวนการทำหรือปรับปรุงน้ำเสียให้มีคุณภาพเป็นน้ำทิ้ง รวมทั้งการทำให้น้ำทิ้งพ้นไปจากอาคาร

“ระบบประปา” หมายความว่า ระบบการจ่ายน้ำเพื่อใช้และดื่ม

“รายการคำนวณ” หมายความว่า รายการแสดงวิธีการคำนวณกำลังของวัสดุ การรับน้ำหนัก และกำลังต้านทานของส่วนต่าง ๆ ของอาคาร

“รายการคำนวณประกอบ” หมายความว่า รายการแสดงวิธีการคำนวณทางด้านวิศวกรรมทุกสาขา

“รายการประกอบแบบแปลน” หมายความว่า ข้อความชี้แจงรายละเอียดเกี่ยวกับคุณภาพ และชนิดของวัสดุ ตลอดจนวิธีการปฏิบัติ หรือวิธีการสำหรับการก่อสร้าง ดัดแปลง รื้อถอน เคลื่อนย้าย ใช้หรือเปลี่ยนการใช้อาคาร เพื่อให้เป็นไปตามแบบแปลน

“รื้อถอน” หมายความว่า รื้อส่วนอันเป็นโครงสร้างของอาคารออกไป เช่น เสา คาน ตง หรือส่วนอื่นของโครงสร้างตามที่กำหนดในกฎกระทรวง

“รูปด้าน” หมายความว่า แบบแสดงลักษณะส่วนตั้งภายนอกของอาคาร

“รูปตัด” หมายความว่า แบบแสดงลักษณะส่วนตั้งภายในของอาคาร

“แรงกระแทก” หมายความว่า แรงกระทำอันเนื่องมาจากวัตถุเคลื่อนมากระทบ

“แรงลม” หมายความว่า แรงลมที่กระทำต่อโครงสร้าง

“โรงงาน” หมายความว่า อาคารหรือส่วนหนึ่งส่วนใดของอาคารที่ใช้เป็นโรงงานตามกฎหมาย ว่าด้วยโรงงาน

“โรงมหรสพ” หมายความว่า อาคารหรือส่วนใดของอาคารที่ใช้เป็นสถานที่สำหรับฉายภาพยนตร์ แสดงละคร แสดงดนตรี หรือการแสดงรื่นเริงอื่นใด และมีวัตถุประสงค์เพื่อเปิดให้สาธารณชนเข้าชม การแสดงนั้นเป็นปกติธุระโดยจะมีค่าตอบแทนหรือไม่ก็ตาม

“โรงแรม” หมายความว่า อาคารหรือส่วนหนึ่งส่วนใดของอาคารที่ใช้เป็นโรงแรมตามกฎหมาย ว่าด้วยโรงแรม “ลิฟต์” หมายความว่า อุปกรณ์หรือเครื่องจักรกลที่ใช้สำหรับบรรทุกบุคคลหรือสิ่งของขึ้นลง ระหว่างชั้นต่าง ๆ

ของอาคาร

“ลิฟต์ดับเพลิง” หมายความว่า ลิฟต์ที่พนักงานดับเพลิงสามารถควบคุมการใช้ขณะเกิดเพลิงไหม้

“ลูกตั้ง” หมายความว่า ระยะตั้งของขั้นบันไดแต่ละขั้น

“ลูกนอน” หมายความว่า ระยะราบของขั้นบันไดแต่ละขั้น

“วัสดุถาวร” หมายความว่า วัสดุซึ่งตามปกติไม่แปลงสภาพได้ง่าย โดยน้ำ ไฟ หรือดิน ฟ้า อากาศ

“วัสดุทนไฟ” หมายความว่า วัสดุก่อสร้างที่ไม่เป็นเชื้อเพลิง
 “สถานบริการ” หมายความว่า อาคารหรือส่วนหนึ่งส่วนใดของอาคาร ที่ใช้เป็นสถานบริการ ตามกฎหมาย ว่าด้วยสถานบริการ

“สถาบันที่เชื่อถือได้” หมายความว่า ส่วนราชการ หรือนิติบุคคล ที่มีวัตถุประสงค์ในการให้คำปรึกษา แนะนำด้านวิศวกรรม ซึ่งมีวิศวกรประเภทวุฒิวิศวกรตามกฎหมาย ว่าด้วยวิชาชีพวิศวกรรมเป็นผู้ให้คำปรึกษา แนะนำและลงลายมือชื่อรับรองผลการตรวจสอบงานวิศวกรรมควบคุม

“ส่วนต่าง ๆ ของอาคาร” หมายความว่า ส่วนของอาคารที่จะต้องแสดงรายการคำนวณการรับน้ำหนัก และกำลังต้านทาน เช่น แผ่นพื้น คาน เสา และรากฐาน เป็นต้น

“ส่วนลาด” หมายความว่า ส่วนระยะตั้งเทียบกับส่วนระยะยาวของฐานตามแนวราบ

“สำนักงาน” หมายความว่า อาคารหรือส่วนหนึ่งส่วนใดของอาคารที่ใช้เป็นที่ทำการ

“เสาเข็ม” หมายความว่า เสาที่ตอกลงดินหรือหล่ออยู่ในดินเพื่อรับน้ำหนักบรรทุกของอาคาร ทั้งนี้ ให้หมายความรวมถึง กำแพงคอนกรีตซึ่งมีรูปร่างต่าง ๆ ที่หล่ออยู่ในดินเพื่อใช้รับน้ำหนักบรรทุกของอาคารด้วย

“หน่วยแรง” หมายความว่า แรงหารด้วยพื้นที่หน้าตัดที่รับแรงนั้น

“หลังคา” หมายความว่า สิ่งปกคลุมส่วนบนของอาคารสำหรับป้องกันแดดและฝนและให้หมายรวมถึง โครงสร้างหรือสิ่งใดซึ่งประกอบขึ้น เพื่อยึดเหนี่ยวสิ่งปกคลุมนี้ให้มั่นคง แข็งแรง

“ห้องแถว” หมายความว่า อาคารที่ก่อสร้างต่อเนื่องกันเป็นแถว ตั้งแต่สองคูหาขึ้นไปมีผนังร่วม แบ่งอาคารเป็นคูหา และประกอบด้วยวัสดุไม่ทนไฟเป็นส่วนใหญ่

“ห้องโถง” หมายความว่า อาคารหรือส่วนของอาคารซึ่งจัดพื้นที่ไว้เป็นสัดส่วน โดยเฉพาะที่สามารถ ใช้เป็นที่ประชุม ชุมนุม จัดงานหรือแสดงกิจกรรมต่าง ๆ ได้ ทั้งนี้ ไม่รวมพื้นที่ที่เป็นทางเดินร่วมในอาคาร เช่น โถงหน้าลิฟต์ โถงพักคอยบริเวณหน้าโต๊ะลงทะเบียน โถงรับแขก เป็นต้น

“เหล็กโครงสร้างรูปพรรณ” หมายความว่า เหล็กที่ผลิตออกมามีหน้าตัดเป็นรูปลักษณะต่าง ๆ ใช้ในงานโครงสร้าง “เหล็กเสริม” หมายความว่า เหล็กที่ใช้ฝังในเนื้อคอนกรีตเพื่อเสริมกำพลังขึ้น

“แหล่งรองรับน้ำทิ้ง” หมายความว่า ท่อระบายน้ำสาธารณะ คู คลอง แม่น้ำ ทะเล และแหล่งน้ำสาธารณะ

“อาคารเก็บของ” หมายความว่า อาคารหรือส่วนหนึ่งส่วนใดของอาคารที่ใช้เป็นที่สำหรับเก็บสินค้า หรือสิ่งของ เพื่อประโยชน์ของเจ้าของอาคารซึ่งมีปริมาตรที่ใช้เก็บของไม่เกิน ๒,๐๐๐ ลูกบาศก์เมตร ทั้งนี้ การวัดความสูงเพื่อคำนวณปริมาตร ให้วัดจากพื้นชั้นนั้นถึงยอดผนังสูงสุด

“อาคารขนาดใหญ่” หมายความว่า อาคารที่ก่อสร้างขึ้นเพื่อใช้พื้นที่อาคารหรือส่วนใดของอาคาร เป็นที่อยู่อาศัยหรือประกอบกิจการประเภทเดียวหรือหลายประเภท โดยมีพื้นที่อาคารรวมกันทุกชั้น ในหลังเดียวกันเกิน ๒,๐๐๐ ตารางเมตร หรืออาคารที่มีความสูงตั้งแต่ ๑๕ เมตรขึ้นไปและมีพื้นที่อาคาร รวมกันทุกชั้นในหลังเดียวกันเกิน ๑,๐๐๐ ตารางเมตร การวัดความสูงของอาคารให้วัดจากระดับพื้นดิน ที่ก่อสร้างถึงพื้นดาดฟ้า สำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนัง ของชั้นสูงสุด

“อาคารขนาดใหญ่พิเศษ” หมายความว่า อาคารที่ก่อสร้างขึ้นเพื่อใช้พื้นที่อาคารหรือส่วนใดของอาคาร เป็นที่อยู่อาศัย หรือประกอบกิจการประเภทเดียวหรือหลายประเภทโดยมีพื้นที่อาคารรวมกันทุกชั้น ในหลังเดียวกันตั้งแต่ ๑๐,๐๐๐ ตารางเมตรขึ้นไป

“อาคารจอดรถ” หมายความว่า อาคารหรือส่วนของอาคารที่ใช้สำหรับจอดรถ ตั้งแต่ ๑๐ คันขึ้นไป หรือมีพื้นที่จอดรถ ทางวิ่ง และที่กลับรถในอาคาร ตั้งแต่ ๓๐๐ ตารางเมตร ขึ้นไป

“อาคารชุด” หมายความว่า อาคารชุดตามกฎหมาย ว่าด้วยอาคารชุด

“อาคารพาณิชย์” หมายความว่า อาคารที่ใช้เพื่อประโยชน์ในการพาณิชยกรรม หรือบริการธุรกิจ หรืออุตสาหกรรมที่ใช้เครื่องจักรที่มีกำลังการผลิตเทียบไม่เกิน ๕ แรงม้า

“อาคารพิเศษ” หมายความว่า อาคารที่ต้องการมาตรฐานความมั่นคง แข็งแรงและความปลอดภัย เป็นพิเศษ เช่น อาคาร ดังต่อไปนี้

ก. โรงมหรสพ อัฒจันทร์ หอประชุม หอสมุด หอศิลป์ พิพิธภัณฑสถานแห่งชาติ หรือศาสนสถาน

ข. อู่เรือ คานเรือ หรือท่าจอดเรือ สำหรับเรือขนาดใหญ่เกิน ๑๐๐ ตันกรอส

ค. อาคารหรือสิ่งที่สร้างขึ้นสูงเกิน ๑๕ เมตร หรือสะพานหรืออาคารหรือโครงหลังคา ช่วงหนึ่งเกิน ๑๐ เมตร หรือมีลักษณะโครงสร้างที่อาจก่อให้เกิดภยันตรายต่อสาธารณชนได้

ง. อาคารที่เก็บวัสดุไวไฟ วัสดุระเบิด หรือวัสดุกระจายพิษ หรือรังสีตามกฎหมาย ว่าด้วยการนั้น

“อาคารสรรพสินค้า” หมายความว่า อาคารหรือส่วนหนึ่งส่วนใดของอาคารที่มีพื้นที่สำหรับแสดง หรือขายสินค้าต่าง ๆ และมีพื้นที่ตั้งแต่ ๓๐๐ ตารางเมตรขึ้นไป โดยมีการแบ่งส่วนของอาคาร ตามประเภทของสินค้าหรือตามเจ้าของพื้นที่ ไม่ว่าการแบ่งส่วนนั้นจะทำในลักษณะของการกั้นเป็นห้อง หรือไม่ก็ตาม โดยให้หมายความรวมถึง อาคารแสดงสินค้าด้วย

“อาคารสาธารณะ” หมายความว่า อาคารที่ใช้เพื่อประโยชน์ในการชุมนุมได้โดยทั่วไปเพื่อกิจกรรม ทางราชการ การเมือง การศึกษา การสังคม การศาสนา การนันทนาการ หรือการพาณิชยกรรม เช่น โรงมหรสพ หอประชุม โรงแรม โรงพยาบาล สถานศึกษา หอสมุด สนามกีฬากลางแจ้งสถานกีฬาในร่ม ตลาด ห้างสรรพสินค้า ศูนย์การค้า สถานบริการ ท่าอากาศยาน อุโมงค์ สะพานอาคารจอดรถ สถานีรถ ท่าจอดเรือ โป๊ะจอดเรือ สุสาน ฌาปนสถาน ศาสนสถาน เป็นต้น “อาคารสูง” หมายความว่า อาคารที่บุคคลอาจเข้าอยู่หรือเข้าใช้สอยได้ที่มีความสูงตั้งแต่ ๒๓ เมตรขึ้นไป การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคาร ทรงจั่วหรือปั้นหยา ให้วัดจากระดับพื้นดินที่ก่อสร้างถึงยอดผนังของชั้นสูงสุด

“อาคารแสดงสินค้า” หมายความว่า อาคารหรือส่วนหนึ่งส่วนใดของอาคารที่จัดแสดงหรือขาย หรือส่งเสริมการขายสินค้า และให้หมายรวมถึง อาคารที่สร้างชั่วคราวเพื่อจัดกิจกรรมดังกล่าวด้วย

“อาคารอยู่อาศัย” หมายความว่า อาคารซึ่งโดยปกติบุคคลใช้อยู่อาศัยได้ทั้งกลางวัน และกลางคืน ไม่ว่าจะเป็นการอยู่อาศัยอย่างถาวรหรือชั่วคราว

“อาคารอยู่อาศัยรวม” หมายความว่า อาคารหรือส่วนใดส่วนหนึ่งของอาคารที่ใช้เป็นที่อยู่อาศัย สำหรับหลายครอบครัว โดยแบ่งออกเป็นหน่วยแยกจากกันสำหรับแต่ละครอบครัว มีห้องน้ำห้องส้วม ทางเดิน ทางเข้าออก และทางขึ้นลงหรือลิฟต์แยกจากกันหรือร่วมกัน ทั้งนี้ ให้หมายความรวมถึง หอพักด้วย

“อิฐธรรมดา” หมายความว่า ดินที่ทำขึ้นเป็นแท่งทึบและได้เผาให้สุก

“เจ้าพนักงานท้องถิ่น” หมายความว่า นายกเทศมนตรีตำบลดอกไม้หรือผู้ที่ได้รับมอบหมาย

หมวด ๒

หลักเกณฑ์ วิธีการและเงื่อนไขเกี่ยวกับการอนุญาต การดำเนินการแจ้ง

การออกใบรับรองและใบแทน

ข้อ ๖ ผู้ใดจะก่อสร้าง ดัดแปลง รื้อถอน เคลื่อนย้ายอาคาร ใช้หรือเปลี่ยนการใช้อาคาร ดัดแปลงหรือใช้ที่จอดรถ ที่กลับรถ และทางเข้าออกของรถเพื่อการอื่น ๆ ขอต่ออายุใบอนุญาตขอรับ ใบแทนใบอนุญาต ขอรับใบแทนใบรับรอง หรือการโอนใบอนุญาต ให้ยื่นคำขอหรือโดยการแจ้ง ต่อเจ้าพนักงานท้องถิ่น ตามความในหมวดนี้

 ผู้ยื่นคำขอหรือผู้แจ้ง ต้องเป็นเจ้าของอาคารหรือเป็นตัวแทนซึ่งได้รับมอบอำนาจโดยชอบด้วย กฎหมายจากเจ้าของอาคาร

ข้อ ๗ เจ้าของอาคารผู้ใดประสงค์จะขอรับใบอนุญาต

 (๑) ก่อสร้าง ดัดแปลง หรือรื้อถอน ให้ยื่นคำขออนุญาตตามแบบที่กำหนดในกฎกระทรวง พร้อมด้วยเอกสารตามที่ระบุไว้ในแบบดังกล่าว

(๒) เคลื่อนย้ายอาคาร ให้ยื่นคำขออนุญาตตามแบบที่กำหนดในกฎกระทรวง พร้อมด้วย เอกสารตามที่ระบุในแบบดังกล่าว ผู้ขอรับใบอนุญาตต้องแนบเอกสารเกี่ยวกับแผนผังบริเวณ แบบแปลน รายการประกอบแบบแปลน ตามที่ระบุไว้ในแบบที่กำหนดในกฎกระทรวง จำนวน ๒ ชุด พร้อมกับคำขอ สำหรับการขออนุญาตก่อสร้าง ดัดแปลง หรือเคลื่อนย้ายอาคารที่เป็นอาคารประเภทควบคุมการใช้ ตามกฎหมายว่าด้วยการควบคุมอาคาร เจ้าพนักงานท้องถิ่นจะประกาศกำหนดให้ผู้ขอรับใบอนุญาต ต้องแนบเอกสารดังกล่าวมากกว่า ๒ ชุดก็ได้ แต่ไม่เกิน ๕ ชุด การขออนุญาตก่อสร้าง ดัดแปลง หรือเคลื่อนย้าย อาคารสาธารณะ อาคารพิเศษ หรืออาคารที่ก่อสร้างด้วยวัตถุถาวรและวัตถุทนไฟ เป็นส่วนใหญ่ต้องแนบรายการคำนวณและรายการคำนวณประกอบ จำนวน ๑ ชุด พร้อมกับคำขอ ตาม (๑) หรือ (๒) ด้วย

ข้อ ๘ เจ้าของอาคารผู้ใดประสงค์จะก่อสร้าง ดัดแปลง รื้อถอน หรือเคลื่อนย้ายอาคาร โดยไม่ยื่นคำขอรับใบอนุญาต ให้ดำเนินการแจ้งต่อเจ้าพนักงานท้องถิ่น ดังต่อไปนี้ (๑) แจ้งให้เจ้าพนักงานท้องถิ่น ตามแบบที่เจ้าพนักงานท้องถิ่นกำหนด พร้อมทั้งแจ้งข้อมูล และยื่นเอกสาร ดังต่อไปนี้ด้วย

ก. ชื่อของผู้รับผิดชอบงานออกแบบอาคาร ซึ่งจะต้องเป็นผู้ได้รับใบอนุญาตให้เป็น ผู้ประกอบวิชาชีพสถาปัตยกรรมควบคุมประเภทวุฒิสถาปนิก ตามกฎหมาย ว่าด้วยวิชาชีพสถาปัตยกรรม

 ข. ชื่อของผู้รับผิดชอบงานออกแบบและคำนวณอาคาร ซึ่งจะต้องเป็นผู้ได้รับใบอนุญาต ให้เป็นผู้ประกอบวิชาชีพวิศวกรรมควบคุมประเภทวุฒิวิศวกรตามกฎหมาย ว่าด้วยวิชาชีพวิศวกรรม

 ค. ชื่อของผู้ควบคุมงาน ซึ่งจะต้องเป็นผู้ได้รับใบอนุญาตให้เป็นผู้ประกอบวิชาชีพ สถาปัตยกรรมควบคุมตามกฎหมาย ว่าด้วยวิชาชีพสถาปัตยกรรม และเป็นผู้ได้รับใบอนุญาตให้เป็น ผู้ประกอบวิชาชีพวิศวกรรมควบคุมตามกฎหมาย ว่าด้วยวิชาชีพวิศวกรรม

 ง. สำเนาใบอนุญาตของบุคคลตาม ก. ข. และ ค.

 จ. หนังสือรับรองของบุคคลตาม ก. ข. และ ค. ว่าตนเป็นผู้ออกแบบอาคาร เป็นผู้ออกแบบ และคำนวณอาคาร หรือจะเป็นผู้ควบคุมงาน แล้วแต่กรณี ตามแบบที่เจ้าพนักงานท้องถิ่นกำหนด พร้อมทั้งรับรองว่าการก่อสร้าง ดัดแปลง รื้อถอน หรือเคลื่อนย้ายอาคารนั้นถูกต้องตามบทบัญญัติ แห่งกฎหมายว่าด้วยการควบคุมอาคาร กฎกระทรวง และเทศบัญญัติเทศบาลตำบลดอกไม้ที่ออกตามกฎหมาย ว่าด้วยการควบคุมอาคาร

 ฉ. แผนผังบริเวณ แบบแปลน รายการประกอบแบบแปลน รายการคำนวณและรายการ คำนวณประกอบของอาคารที่จะก่อสร้าง ดัดแปลง รื้อถอน หรือเคลื่อนย้าย ซึ่งมีคำรองรับรองของบุคคล ตาม ก. และ ข. ว่าตนเป็นผู้ออกแบบอาคารและเป็นผู้ออกแบบและคำนวณอาคารนั้น

 ช. วันเริ่มต้นและวันสิ้นสุดการดำเนินการดังกล่าว

 (๒) ถ้าผู้แจ้งได้ดำเนินการตามที่ระบุไว้ใน (๑) ครบถ้วน พร้อมชำระค่าธรรมเนียมการตรวจ แบบแปลนก่อสร้าง หรือดัดแปลงอาคารแล้ว ให้เจ้าพนักงานท้องถิ่นออกใบรับแจ้งตามแบบที่ เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้นภายในวันที่ได้รับแจ้ง และให้ผู้แจ้ง เริ่มต้นดำเนินการก่อสร้าง ดัดแปลง รื้อถอน หรือเคลื่อนย้ายอาคารตามที่ได้แจ้งไว้ได้ตั้งแต่วันที่ได้รับใบแจ้ง

ข้อ ๙ การขอทำการเจาะ กดหรือตอกเสาเข็มเพื่อทำการทดสอบที่จะใช้ในการก่อสร้าง อาคารให้ดำเนินการได้ เมื่อได้แจ้งให้เจ้าพนักงานท้องถิ่นทราบ โดยมีเอกสารประกอบ ดังนี้

(๑) ผังบริเวณแสดงสถานที่ที่จะทดสอบเสาเข็ม จำนวน ๒ ชุด

(๒) ผังแสดงตำแหน่งที่จะทดสอบเสาเข็ม จำนวน ๒ ชุด

 (๓) หนังสือรับรองของวิศวกรผู้ควบคุมงานการทดสอบ

ข้อ ๑๐ แผนผังบริเวณ แบบแปลน รายการประกอบแบบแปลน รายการคำนวณและรายการ คำนวณประกอบต้องเป็นภาษาไทย ยกเว้นเฉพาะตัวเลขและสัญลักษณ์ ต้องเป็นสิ่งพิมพ์สำเนาภาพถ่าย หรือเขียนด้วยหมึก หรือวิธีการอื่นใดตามประกาศเทศบาลตำบลดอกไม้และต้องเป็นไปตามหลักเกณฑ์ และเงื่อนไข ดังต่อไปนี้

 (๑) มาตราส่วน ขนาด ระยะ น้ำหนัก และหน่วยคำนวณต่าง ๆ ให้ใช้มาตราเมตริก

(๒) แผนผังบริเวณให้ใช้มาตราส่วนไม่เล็กกว่า ๑ ต่อ ๕๐๐ แสดงลักษณะที่ตั้งและขอบเขต ของที่ดินและอาคารที่ขออนุญาตก่อสร้าง ดัดแปลง รื้อถอน เคลื่อนย้าย เปลี่ยนการใช้ ดัดแปลงหรือใช้ ที่จอดรถ ที่กลับรถ และทางเข้าออกของรถเพื่อการอื่น และพื้นที่หรือสิ่งที่สร้างขึ้นเพื่อใช้เป็นที่จอดรถ ที่กลับรถ และทางเข้าออกของรถแทนของเดิม พร้อมรายละเอียด ดังนี้

 ก. แสดงขอบนอกของอาคารที่มีอยู่แล้ว (ถ้ามี)

 ข. ระยะห่างของขอบนอกของอาคารที่ขออนุญาตถึงขอบเขตของที่ดินทุกด้าน

ค. ระยะห่างระหว่างอาคารต่าง ๆ ที่มีอยู่และอาคารที่ขออนุญาตในขอบเขตของที่ดิน

 ง. ลักษณะและขอบเขตของที่สาธารณะและอาคารในบริเวณที่ดินที่ติดต่อโดยสังเขป พร้อมด้วยเครื่องหมายทิศ

จ. ในกรณีที่ไม่มีทางน้ำสาธารณะสำหรับการขออนุญาตก่อสร้าง ดัดแปลง หรือเคลื่อนย้าย อาคาร ให้แสดงทางระบายน้ำออกจากอาคารไปสู่ทางระบายน้ำสาธารณะ หรือวิธีการระบายน้ำด้วยวิธีอื่น พร้อมทั้งแสดงเครื่องหมายชี้ทิศทางน้ำไหลและส่วนลาด

ฉ. แสดงระดับของพื้นชั้นล่างของอาคารและความสัมพันธ์กับระดับทางหรือถนนสาธารณะ ที่ใกล้ที่สุดและระดับพื้นดิน

ช. แผนผังบริเวณสำหรับการเคลื่อนย้ายอาคาร ให้แสดงแผนผังบริเวณของอาคารที่มีอยู่เดิม และให้แสดงแผนผังบริเวณที่จะทำการเคลื่อนย้ายอาคารไปอยู่ในที่ใหม่ให้ชัดเจน แผนผังบริเวณอาคารตามข้อ ๕ เว้นแต่ตึก บ้าน เรือน โรง ร้าน แพ คลังสินค้า สำนักงาน และสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได้ ให้แสดงรายละเอียดตาม ก. ข. ค. ง. จ. ฉ. หรือ ช. เท่าที่จะต้องมีตามลักษณะของอาคารนั้น ๆ

 (๓) แบบแปลน ให้ใช้มาตราส่วนไม่เล็กกว่า ๑ ต่อ ๑๐๐ โดยต้องแสดงรูปต่าง ๆ คือแปลน พื้นชั้นต่าง ๆ รูปด้าน (ไม่น้อยกว่าสองด้าน) รูปตัดทางขวาง รูปตัดทางยาว ผังคานรับพื้นชั้นต่าง ๆ และผังฐานรากของอาคารที่ขออนุญาตก่อสร้าง ดัดแปลง รื้อถอน เคลื่อนย้าย เปลี่ยนการใช้ หรือดัดแปลง หรือใช้ที่จอดรถ ที่กลับรถ และทางเข้าออกของรถเพื่อการอื่น พร้อมด้วยรายละเอียด ดังนี้

 ก. แบบแปลน ต้องมีรูปรายละเอียดส่วนสำคัญ ขนาด เครื่องหมาย วัสดุ และการใช้สอยต่าง ๆ ของอาคารอย่างชัดเจนเพียงพอที่จะพิจารณาตามกฎกระทรวง เทศบัญญัติเทศบาลตำบลดอกไม้ หรือประกาศกระทรวงมหาดไทยที่ออกตามกฎหมายว่าด้วยการควบคุมอาคาร

ข. แบบแปลนสำหรับการก่อสร้างอาคาร ให้แสดงส่วนต่าง ๆ ของอาคารที่จะก่อสร้าง ให้ชัดเจน

ค. แบบแปลนสำหรับการดัดแปลงอาคาร ให้แสดงส่วนที่มีอยู่เดิมและส่วนที่ดัดแปลง ให้ชัดเจน ง. แบบแปลนสำหรับการรื้อถอนอาคาร ให้แสดงขั้นตอน วิธีการ ตลอดจนความปลอดภัย ในการรื้อถอนอาคาร

จ. แบบแปลนสำหรับการเคลื่อนย้ายอาคาร ให้แสดงขั้นตอน วิธีการ ความมั่นคง แข็งแรง ตลอดจนความปลอดภัยในการเคลื่อนย้ายอาคาร

 สำหรับอาคารที่มีรูปตัดทางขวาง หรือรูปตัดทางยาวของอาคารมีความกว้าง ความยาว หรือความสูงเกิน ๗๐ เมตร แบบแปลนจะใช้มาตราส่วนเล็กกว่า ๑ ต่อ ๑๐๐ ก็ได้ แต่ต้องไม่เล็กกว่า ๑ ต่อ ๒๕๐

ฉ. แบบแปลนสำหรับการเปลี่ยนการใช้อาคาร ให้แสดงส่วนที่ใช้อยู่เดิมและส่วนที่ จะเปลี่ยนการใช้ใหม่ให้ชัดเจน

ช. แบบแปลนสำหรับการดัดแปลงหรือใช้ที่จอดรถ ที่กลับรถ และทางเข้าออกของรถ เพื่อการอื่น ให้แสดงส่วนที่มีอยู่เดิมและส่วนที่จะทำการก่อสร้างใหม่แทนของเดิมให้ชัดเจน สำหรับ การก่อสร้างสิ่งที่สร้างขึ้นเป็นอาคารเพื่อใช้เป็นที่จอดรถ ที่กลับรถ และทางเข้าออกของรถแทนของเดิม ต้องแสดงส่วนต่าง ๆ ของอาคารที่จะก่อสร้างให้ชัดเจน

 แบบแปลนสำหรับอาคารตามข้อ ๕ เว้นแต่ตึก บ้าน เรือน โรง ร้าน แพ คลังสินค้าสำนักงาน และสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ ให้แสดงรายละเอียดตาม ก. ข. ค. ง. จ. ฉ. และ ช. เท่าที่จะต้องมีตามลักษณะของอาคารนั้น ๆ

(๔) รายการประกอบแบบแปลน ให้แสดงรายละเอียดเกี่ยวกับคุณภาพและชนิดของวัสดุ ตลอดจนวิธีปฏิบัติหรือวิธีการสำหรับการก่อสร้าง ดัดแปลง รื้อถอน เคลื่อนย้าย เปลี่ยนการใช้อาคาร หรือดัดแปลงหรือใช้ที่จอดรถ ที่กลับรถ และทางเข้าออกของรถเพื่อการอื่น

(๕) รายการคำนวณ ให้แสดงวิธีการตามหลักวิศวกรรมศาสตร์ โดยคำนวณกำลังของวัสดุ การรับน้ำหนัก และกำลังต้านทานของส่วนต่าง ๆ ของอาคาร

(๖) รายการคำนวณประกอบ ให้แสดงวิธีการตามหลักวิศวกรรมศาสตร์สาขาต่าง ๆ โดยคำนวณเกี่ยวกับอุปกรณ์และระบบนั้น ๆ ของอาคาร

ข้อ ๑๑ ผู้รับผิดชอบงานออกแบบหรือผู้รับผิดชอบงานออกแบบและคำนวณ ต้องลงลายมือชื่อ พร้อมกับเขียนชื่อด้วยตัวบรรจงในแผนผังบริเวณแบบแปลน รายการประกอบแบบแปลน รายการ คำนวณและรายการคำนวณประกอบทุกแผ่น และให้ระบุสำนักงานหรือที่อยู่ พร้อมกับคุณวุฒิของ ผู้รับผิดชอบดังกล่าวไว้ในแผนผังบริเวณแบบแปลน รายการประกอบแบบแปลน รายการคำนวณ และรายการคำนวณประกอบแต่ละชุดด้วย หรืออาจจะใช้สิ่งพิมพ์ สำเนาภาพถ่ายที่ผู้รับผิดชอบงานออกแบบ หรือผู้รับผิดชอบงานออกแบบและคำนวณที่มีลายมือชื่อพร้อมกับเขียนชื่อด้วยตัวบรรจงและระบุ รายละเอียดดังกล่าวแทนก็ได้

ในกรณีที่ผู้รับผิดชอบงานออกแบบ หรือผู้รับผิดชอบงานออกแบบและคำนวณเป็นผู้ได้รับ ใบอนุญาตให้เป็นผู้ประกอบวิชาชีพสถาปัตยกรรมควบคุมหรือวิศวกรรมควบคุมตามกฎหมาย ว่าด้วย วิชาชีพสถาปัตยกรรม หรือกฎหมาย ว่าด้วยวิชาชีพวิศวกรรม ให้ระบุเลขทะเบียนใบอนุญาตไว้ด้วย

ข้อ ๑๒ เมื่อเจ้าพนักงานท้องถิ่นได้รับคำขอตามข้อ ๗ ให้ตรวจพิจารณาแผนผังบริเวณ แบบแปลนรายการประกอบแบบแปลน รายการคำนวณและรายการคำนวณประกอบ (ถ้ามี) เมื่อปรากฏว่า ถูกต้องตามบทบัญญัติแห่งกฎหมาย ว่าด้วยการควบคุมอาคาร กฎกระทรวง และเทศบัญญัติเทศบาลตำบลดอกไม้ที่ออกตามกฎหมายว่าด้วยการควบคุมอาคารแล้ว ให้เจ้าพนักงานท้องถิ่นออกใบอนุญาต ตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร

ในกรณีที่มีการขออนุญาตเคลื่อนย้ายอาคารไปยังท้องที่ซึ่งอยู่ในเขตอำนาจของเจ้าพนักงานท้องถิ่นอื่น เมื่อเจ้าพนักงานท้องถิ่นได้ตรวจพิจารณาตามวรรคหนึ่งและเห็นว่าถูกต้อง ให้ออกใบอนุญาตตามแบบ ที่กำหนดในกฎกระทรวงและส่งใบอนุญาตและสำเนาคู่ฉบับเอกสารที่ได้ผ่านการตรวจพิจารณาและประทับตรา ไว้เป็นจำนวน ๔ ชุด พร้อมด้วยรายการคำนวณและรายการคำนวณประกอบ ๑ ชุด (ถ้ามี) ไปยัง เจ้าพนักงานท้องถิ่นแห่งท้องที่ที่จะเคลื่อนย้ายอาคารไปตั้งใหม่

กรณีที่เจ้าพนักงานท้องถิ่นได้รับเอกสารการอนุญาตเคลื่อนย้ายอาคารและสำเนาคู่ฉบับเอกสาร ที่เกี่ยวข้องจากเจ้าพนักงานท้องถิ่น ให้เจ้าพนักงานท้องถิ่นตรวจพิจารณาตามวรรคหนึ่งเมื่อเห็นว่าถูกต้องแล้ว ให้ออกใบอนุญาตตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร

 ข้อ ๑๓ เมื่อผู้ได้รับใบอนุญาตให้ก่อสร้าง ดัดแปลง หรือเคลื่อนย้ายอาคาร ที่เป็นอาคาร ประเภทควบคุมการใช้ ตามกฎหมาย ว่าด้วยการควบคุมอาคาร หรือผู้แจ้งตามข้อ ๘ ได้ทำการก่อสร้าง ดัดแปลงหรือเคลื่อนย้ายอาคารดังกล่าวเสร็จแล้ว ให้เจ้าของหรือผู้ครอบครองอาคารยื่นหนังสือ ขอใบรับรองถึงเจ้าพนักงานท้องถิ่นตามแบบที่เทศบัญญัตินี้กำหนด พร้อมเอกสารตามที่ระบุไว้ใน แบบดังกล่าว

 เมื่อเจ้าพนักงานท้องถิ่นได้รับหนังสือตามวรรคหนึ่ง และตรวจสอบแล้วเห็นว่า การก่อสร้าง ดัดแปลง หรือเคลื่อนย้ายอาคารนั้น ถูกต้องตามที่ได้รับอนุญาตหรือที่ได้แจ้งไว้ ให้เจ้าพนักงานท้องถิ่น ออกใบรับรอง ตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร

ข้อ ๑๔ ในกรณีที่เจ้าของหรือผู้ครอบครองอาคาร ซึ่งไม่เป็นอาคารประเภทควบคุมการใช้ ประสงค์จะใช้อาคารดังกล่าวเพื่อกิจการประเภทควบคุมการใช้ หรือเจ้าของหรือผู้ครอบครองอาคาร ซึ่งเป็นอาคารประเภทควบคุมการใช้ ประสงค์จะเปลี่ยนการใช้อาคารเป็นอาคารสำหรับอีกกิจการหนึ่ง ให้เจ้าของอาคารยื่นคำขออนุญาตเปลี่ยนการใช้อาคาร ตามแบบที่กำหนดในกฎกระทรวงที่ออก ตามกฎหมายว่าด้วยการควบคุมอาคารต่อเจ้าพนักงานท้องถิ่นพร้อมด้วยเอกสารตามที่ระบุไว้ในแบบดังกล่าว หรือแจ้งเป็นหนังสือให้นายกเทศมนตรีทราบตามแบบที่เจ้าพนักงานท้องถิ่นกำหนด พร้อมด้วยเอกสาร ตามที่ระบุไว้ในแบบดังกล่าว

เมื่อเจ้าพนักงานท้องถิ่นได้รับคำขอหรือหนังสือแจ้งตามความในวรรคหนึ่ง และตรวจสอบแล้ว เห็นว่าถูกต้อง ให้ออกใบอนุญาต ตามแบบที่กำหนดในกฎกระทรวงที่ออกตามกฎหมายว่าด้วย การควบคุมอาคาร หรือจะออกใบรับแจ้ง ตามแบบที่นายกเทศมนตรีกำหนด แล้วแต่กรณี

ข้อ ๑๕ ในกรณีที่เจ้าของหรือผู้ครอบครองอาคารที่ต้องมีพื้นที่หรือสิ่งที่สร้างขึ้นเพื่อใช้เป็น ที่จอดรถที่กลับรถ และทางเข้าออกของรถตามกฎหมาย ว่าด้วยการควบคุมอาคาร ประสงค์จะดัดแปลง หรือใช้ที่จอดรถที่กลับรถ และทางเข้าออกของรถนั้นเพื่อการอื่นและก่อสร้างพื้นที่หรือสิ่งที่สร้างขึ้นเพื่อใช้ เป็นที่จอดรถที่กลับรถ และทางเข้าออกของรถแทนของเดิมตามกฎหมายว่าด้วยการควบคุมอาคาร ให้เจ้าของหรือผู้ครอบครองอาคารยื่นคำขออนุญาต ตามแบบที่กำหนดในกฎกระทรวงที่ออกตามกฎหมาย ว่าด้วยการควบคุมอาคารต่อเจ้าพนักงานท้องถิ่น พร้อมด้วยเอกสารตามที่ระบุไว้ในแบบดังกล่าว

ให้นำความในข้อ ๗ (๑) และ (๒) มาใช้บังคับกับการอนุญาตตามวรรคหนึ่งในส่วนที่เกี่ยวกับ เอกสารที่ต้องแนบพร้อมคำขอเกี่ยวกับแผนผัง บริเวณ แบบแปลน รายการประกอบแบบแปลนรายการ คำนวณหรือรายการคำนวณประกอบโดยอนุโลม เมื่อเจ้าพนักงานท้องถิ่นได้รับคำขอตามวรรคหนึ่งแล้วให้ ดำเนินการตามข้อ ๑๓ วรรคหนึ่ง และเมื่อเห็นว่าถูกต้อง ให้เจ้าพนักงานท้องถิ่นออกใบอนุญาต ตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร

ข้อ ๑๖ ให้กำหนดระยะเวลาอายุใบอนุญาตก่อสร้าง ดัดแปลงอาคาร หรือใบรับแจ้ง ตามมาตรา ๓๙ ทวิ ตามขนาดของพื้นที่อาคารส่วนที่จะทำการก่อสร้างหรือดัดแปลง ดังนี้

(๑) อาคารที่มีพื้นที่รวมกันน้อยกว่า ๑๐,๐๐๐ ตารางเมตร กำหนดอายุใบอนุญาตไม่เกิน ๑ ปี

 (๒) อาคารที่มีพื้นที่รวมกันตั้งแต่ ๑๐,๐๐๐ ตารางเมตรขึ้นไป แต่ไม่เกิน ๕๐,๐๐๐ ตารางเมตร กำหนดอายุใบอนุญาตไม่เกิน ๒ ปี

 (๓) อาคารที่มีพื้นที่รวมกันมากกว่า ๕๐,๐๐๐ ตารางเมตร กำหนดอายุใบอนุญาตไม่เกิน ๓ ปี ในกรณีก่อสร้าง ดัดแปลงอาคารไม่เสร็จตามกำหนด อนุญาตให้ต่ออายุได้ตามหลักเกณฑ์ในข้อ ๑๖

ข้อ ๑๗ ผู้ใดประสงค์จะขอต่ออายุใบอนุญาตหรือใบรับแจ้ง ตามมาตรา ๓๙ ทวิ ให้ยื่นคำขอต่ออายุ ตามแบบที่กำหนดในกฎกระทรวง ก่อนใบอนุญาตหรือใบรับแจ้งสิ้นอายุ โดยหลักเกณฑ์และเงื่อนไข ในการต่ออายุ ให้เป็นไปตามที่เทศบัญญัตินี้กำหนด

ข้อ ๑๘ ในกรณีที่ใบอนุญาตหรือใบรับรองสูญหาย ถูกทำลายหรือชำรุดในสาระสำคัญ ให้ผู้ได้รับใบอนุญาตหรือใบรับรองยื่นคำขอรับใบแทนใบอนุญาต หรือใบแทนใบรับรอง ตามแบบที่กำหนด ในกฎกระทรวงที่ออกตามกฎหมายว่าด้วยการควบคุมอาคารต่อเจ้าพนักงานท้องถิ่น พร้อมด้วยเอกสาร ตามที่ระบุไว้ในแบบดังกล่าวภายใน ๑๕ วัน นับแต่วันที่ได้ทราบถึงการสูญหาย ถูกทำลายหรือชำรุด

เมื่อเจ้าพนักงานท้องถิ่นได้รับคำขอตามวรรคหนึ่ง ให้พิจารณาคำขอดังกล่าว หากเห็นว่าถูกต้อง ให้เจ้าพนักงานท้องถิ่นออกใบแทนใบอนุญาต หรือใบแทนใบรับรองให้แก่ผู้ยื่นคำขอใบแทนใบอนุญาต หรือใบรับรอง แล้วแต่กรณี ให้ประทับตราสีแดง คำว่า “ใบแทน” กำกับไว้ด้วย และให้มีวัน เดือน ปี ที่ออกใบแทน พร้อมทั้งลงลายมือชื่อเจ้าพนักงานท้องถิ่น กรณีใบรับแจ้ง ตามมาตรา ๓๙ ทวิ ให้ดำเนินการตามหลักเกณฑ์ข้างต้น

ข้อ ๑๙ ผู้ได้รับใบอนุญาตที่ประสงค์จะโอนใบอนุญาตก่อสร้าง ดัดแปลง รื้อถอน เคลื่อนย้าย หรือเปลี่ยนการใช้อาคาร หรือใบรับแจ้ง ตามมาตรา ๓๙ ทวิ ให้แก่บุคคลอื่น ให้ยื่นคำขออนุญาต ตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร พร้อมด้วยเอกสาร ต่อเจ้าพนักงานท้องถิ่น ดังต่อไปนี้

(๑) ใบอนุญาตหรือใบรับแจ้งที่ยังมิได้ทำการก่อสร้าง ดัดแปลง รื้อถอน เคลื่อนย้าย หรือเปลี่ยนการใช้อาคาร ให้แนบหลักฐานตามที่ระบุไว้ในแบบที่กำหนดในกฎกระทรวงที่ออกตามกฎหมาย ว่าด้วยการควบคุมอาคารเท่านั้น

 (๒) ใบอนุญาตหรือใบรับแจ้งที่อยู่ระหว่างดำเนินการ ผู้ขออนุญาตจะต้องแนบหลักฐาน ตามแบบที่กำหนดในกฎกระทรวงที่ออกตามกฎหมายว่าด้วยการควบคุมอาคาร และหลักฐานการโอน ทรัพย์สินในส่วนที่ได้ดำเนินการไปแล้วตามกฎหมายที่เกี่ยวข้อง และในกรณีที่อาคารที่อยู่ระหว่าง ดำเนินการ มีส่วนผิดไปจากแผนผังบริเวณแบบแปลนและรายการประกอบแบบแปลนที่ได้รับอนุญาต หรือใบรับแจ้ง ตลอดจนวิธีการหรือเงื่อนไขที่เจ้าพนักงานท้องถิ่นกำหนดไว้ในใบอนุญาตหรือใบรับแจ้ง ผู้รับโอนจะต้องทำหนังสือรับรองว่าตกลงยินยอมรับผิดชอบในการแก้ไขอาคารในส่วนที่ดำเนินการผิด ให้เป็นไปตามแบบและเงื่อนไขในใบอนุญาตหรือใบรับแจ้งต่อไป

 เมื่อเจ้าพนักงานท้องถิ่นพิจารณาแล้วเห็นว่าถูกต้อง ให้เจ้าพนักงานท้องถิ่นออกหนังสือแจ้ง การอนุญาตให้โอนใบอนุญาตหรือใบรับแจ้งให้แก่ผู้ขอโอน โดยให้ประทับตราสีแดง คำว่า “โอนแล้ว” พร้อมระบุชื่อผู้รับโอน และวัน เดือน ปีที่อนุญาตให้โอนกำกับไว้

ข้อ ๒๐ ให้ใช้แบบคำขออนุญาต ใบอนุญาตหรือใบแทนตามที่กำหนดในกฎกระทรวงที่ออก ตามกฎหมายว่าด้วยการควบคุมอาคาร สำหรับหนังสือแจ้งและแบบใบรับแจ้งให้ใช้ตามแบบที่เจ้าพนักงานท้องถิ่น กำหนด

หมวด ๓

ลักษณะและส่วนต่าง ๆ ของอาคาร

ข้อ ๒๑ ห้องแถวหรือตึกแถวแต่ละคูหา ต้องมีความกว้างโดยวัดระยะตั้งฉากจากแนวศูนย์กลาง ของเสาด้านหนึ่งไปยังแนวศูนย์กลางของเสาอีกด้านหนึ่งไม่น้อยกว่า ๔ เมตร มีความลึกของอาคาร โดยวัดระยะตั้งฉากกับแนวผนังด้านหน้าชั้นล่างไม่น้อยกว่า ๔ เมตร และไม่เกิน ๒๔ เมตร มีพื้นที่ชั้นล่าง แต่ละคูหาไม่น้อยกว่า ๓๐ ตารางเมตร และต้องมีประตูให้คนเข้าออกได้ทั้งด้านหน้าและด้านหลัง

ในกรณีที่ความลึกของอาคารเกิน ๑๖ เมตร ต้องจัดให้มีที่ว่างอันปราศจากสิ่งปกคลุมขึ้นบริเวณหนึ่ง ที่ระยะห่าง ๑๒ เมตร ถึง ๑๖ เมตร โดยให้มีเนื้อที่ไม่น้อยกว่า ๒๐ ใน ๑๐๐ ของพื้นที่ชั้นล่าง ของอาคารนั้น

 ข้อ ๒๒ ห้องแถว ตึกแถว หรือบ้านแถวจะสร้างต่อเนื่องกันได้ไม่เกินสิบคูหา และมีความยาว ของอาคารแถวหนึ่ง ๆ รวมกันไม่เกิน ๔๐ เมตร โดยวัดระหว่างจุดศูนย์กลางของเสาแรกถึงจุดศูนย์กลาง ของเสาสุดท้าย ไม่ว่าจะเป็นเจ้าของเดียวกันและใช้โครงสร้างเดียวกันหรือแยกกันก็ตาม

 ข้อ ๒๓ รั้วหรือกำแพงกั้นเขตที่อยู่มุมถนนสาธารณะที่มีความกว้างตั้งแต่ ๓ เมตรขึ้นไป และมีมุมหักน้อยกว่า ๑๓๕ องศา ต้องปาดมุมรั้วหรือกำแพงกั้นเขตนั้น โดยให้ส่วนที่ปาดมุมมีระยะ ไม่น้อยกว่า ๔ เมตร และทำมุมกับแนวถนนสาธารณะเป็นมุมเท่า ๆ กัน

ข้อ ๒๔ ป้ายหรือสิ่งที่สร้างขึ้นสำหรับติดหรือตั้งป้ายที่อาคาร ต้องไม่บังช่องระบายอากาศหน้าต่าง ประตู หรือทางหนีไฟ

ข้อ ๒๕ ป้ายหรือสิ่งที่สร้างขึ้นสำหรับติดหรือตั้งป้ายบนหลังคาหรือดาดฟ้าของอาคารต้องไม่ล้ำ ออกนอกแนวผนังรอบนอกของอาคาร และส่วนบนสุดของป้ายหรือสิ่งที่สร้างขึ้นสำหรับติดหรือตั้งป้าย ต้องสูงไม่เกิน ๖ เมตร จากส่วนสูงสุดของหลังคาหรือดาดฟ้าของอาคารที่ติดตั้งป้ายนั้น

 ข้อ ๒๖ ป้ายที่ยื่นจากผนังอาคารให้ยื่นได้ไม่เกินแนวกันสาด และให้สูงได้ไม่เกิน ๖๐ เซนติเมตร หรือมีพื้นที่ป้ายไม่เกิน ๒ ตารางเมตร

 ข้อ ๒๗ ป้ายที่ติดตั้งเหนือกันสาดและไม่ได้ยื่นจากผนังอาคาร ให้ติดตั้งได้โดยมีความสูงของป้าย ไม่เกิน ๖๐ เซนติเมตร วัดจากขอบบนของปลายกันสาดนั้น หรือมีพื้นที่ป้ายไม่เกิน ๒ ตารางเมตร

ข้อ ๒๘ ป้ายที่ติดตั้งใต้กันสาดให้ติดตั้งแนบผนังอาคาร และต้องสูงจากพื้นที่ทางเท้านั้นไม่น้อยกว่า ๒.๕๐ เมตร

ข้อ ๒๙ ป้ายโฆษณาสำหรับโรงมหรสพให้ติดตั้งขนานกับผนังอาคารโรงมหรสพ แต่จะยื่น ห่างจากผนังได้ไม่เกิน ๕๐ เซนติเมตร หรือหากติดตั้งป้ายบนกันสาดจะต้องไม่ยื่นล้ำแนวปลายกันสาดนั้น และความสูงของป้ายทั้งสองกรณีต้องไม่เกินความสูงของอาคาร

 ข้อ ๓๐ ป้ายที่ติดตั้งอยู่บนพื้นดินโดยตรง ต้องมีความสูงไม่เกินระยะที่วัดจากจุดที่ติดตั้งป้าย ไปจนถึงกึ่งกลางถนนสาธารณะที่อยู่ใกล้ป้ายนั้นที่สุด และมีความยาวของป้ายไม่เกิน ๓๒ เมตร

ส่วนที่ ๑

 วัสดุของอาคาร

ข้อ ๓๑ สิ่งที่สร้างขึ้นสำหรับติดหรือตั้งป้ายที่ติดตั้งบนพื้นดินโดยตรงให้เทด้วยวัสดุทนไฟทั้งหมด

 ข้อ ๓๒ เสา คาน พื้น บันได และผนังของอาคารที่สูงตั้งแต่สามชั้นขึ้นไป โรงมหรสพ หอประชุม โรงงาน โรงแรม โรงพยาบาล หอสมุด ห้างสรรพสินค้า อาคารขนาดใหญ่ สถานบริการ ตามกฎหมาย ว่าด้วยสถานบริการ ท่าอากาศยาน หรืออุโมงค์ ต้องทำด้วยวัสดุถาวรที่เป็นวัสดุทนไฟด้วย

ข้อ ๓๓ ผนังของตึกแถวหรือบ้านแถว ต้องทำด้วยวัสดุถาวรที่เป็นวัสดุทนไฟด้วย แต่ถ้า ก่อด้วยอิฐธรรมดาหรือคอนกรีตไม่เสริมเหล็ก ผนังนี้ต้องหนาไม่น้อยกว่า ๘ เซนติเมตร

 ข้อ ๓๔ ห้องแถว ตึกแถว หรือบ้านแถวที่สร้างติดต่อกัน ให้มีผนังกันไฟทุกระยะไม่เกินห้าคูหา ผนังกันไฟต้องสร้างต่อเนื่องจากพื้นดินจนถึงระดับดาดฟ้าที่สร้างด้วยวัสดุถาวรที่เป็นวัสดุทนไฟ กรณีที่เป็น หลังคาสร้างด้วยวัสดุไม่ทนไฟให้มีผนังกันไฟสูงเหนือหลังคาไม่น้อยกว่า ๓๐ เซนติเมตร ตามความลาด ของหลังคา

ข้อ ๓๕ ห้องครัวในอาคารต้องมีพื้นที่และผนังที่ทำด้วยวัสดุถาวรที่เป็นวัสดุทนไฟ ส่วนฝ้า และเพดานนั้น หากไม่ได้ทำด้วยวัสดุถาวรที่เป็นวัสดุทนไฟ ก็ให้บุด้วยวัสดุทนไฟ

ส่วนที่ ๒

พื้นที่ภายในอาคาร

ข้อ ๓๖ อาคารอยู่อาศัยรวมต้องมีพื้นที่ภายในแต่ละหน่วยที่ใช้เพื่อการอยู่อาศัยไม่น้อยกว่า ๒๐ ตารางเมตร

ข้อ ๓๗ ห้องนอนในอาคารให้มีความกว้างด้านแคบที่สุดไม่น้อยกว่า ๒.๕๐ เมตร และมีพื้นที่ ไม่น้อยกว่า ๘ ตารางเมตร

ข้อ ๓๘ ช่องทางเดินในอาคาร ต้องมีความกว้างไม่น้อยกว่าตามที่กำหนดไว้ ดังต่อไปนี้

|  |  |
| --- | --- |
| ประเภทอาคาร | ความกว้าง  |
| ๑. อาคารอยู่อาศัย | ๑.๐๐ เมตร |
| ๒. อาคารอยู่อาศัยรวม หอพักตามกฎหมาย ว่าด้วยหอพัก สำนักงานอาคารสาธารณะ อาคารพาณิชย์ โรงงาน อาคาร พิเศษ  | ๑.๕๐ เมตร |

ข้อ ๓๙ ห้องหรือส่วนของอาคารที่ใช้ในการทำกิจกรรมต่าง ๆ ต้องมีระยะดิ่งไม่น้อยกว่าตามที่ กำหนดไว้ ดังต่อไปนี้

|  |  |
| --- | --- |
| ประเภทการใช้อาคาร | ระยะดิ่ง |
| ๑. ห้องที่ใช้เป็นที่อาศัย บ้านแถว ห้องพักโรงแรม ห้องเรียน นักเรียนอนุบาล ครัวสำหรับอาคารอยู่อาศัย ห้องพักคนไข้พิเศษ ช่องทางเดินในอาคาร  | ๒.๖๐ เมตร |
| ๒. ห้องที่ใช้เป็นสำนักงาน โรงเรียน ห้องอาหาร ห้องโถง ภัตตาคาร โรงงาน | ๓.๐๐ เมตร |
| ๓. ห้องขายสินค้า ห้องประชุม ห้องคนไข้รวม คลังสินค้า โรงครัว ตลาดและอื่น ๆ ที่คล้ายกัน | ๓.๕๐ เมตร |
| ๔. ห้องแถว ตึกแถว ๔.๑ ชั้นล่าง ๔.๒ ตั้งแต่ชั้นสองขึ้นไป | ๓.๕๐ เมตร๓.๐๐ เมตร |
| ๕. ระเบียง  | ๒.๒๐ เมตร |

ระยะดิ่งตามวรรคหนึ่ง ให้วัดจากพื้นถึงพื้น ในกรณีของชั้นใต้หลังคาให้วัดจากพื้นถึงยอดฝ้า หรือยอดผนังอาคาร และในกรณีของห้องหรือส่วนของอาคารที่อยู่ภายในโครงสร้างของหลังคา ให้วัดจากพื้น ถึงยอดฝ้าหรือยอดผนังของห้องหรือส่วนของอาคารดังกล่าวที่ไม่ใช่โครงสร้างของหลังคา

 ห้องในอาคารซึ่งมีระยะดิ่งระหว่างพื้นถึงพื้นอีกชั้นหนึ่งตั้งแต่ ๕ เมตรขึ้นไป จะทำพื้นชั้นลอย ในห้องนั้นก็ได้ โดยพื้นชั้นลอยดังกล่าวนั้นต้องมีเนื้อที่ไม่เกินร้อยละสี่สิบของเนื้อที่ห้อง ระยะดิ่งระหว่าง พื้นชั้นลอยถึงพื้นอีกชั้นหนึ่งต้องไม่น้อยกว่า ๒.๔๐ เมตร และระยะดิ่งระหว่างพื้นห้องถึงพื้นชั้นลอย ต้องไม่น้อยกว่า ๒.๔๐ เมตร ด้วย

 ห้องน้ำ ห้องส้วม ต้องมีระยะดิ่งระหว่างพื้นถึงเพดานไม่น้อย ๒ เมตร

 ข้อ ๔๐ อาคารที่อยู่ในบังคับของกฎหมาย ว่าด้วยสิ่งอำนวยความสะดวกสำหรับคนพิการ จะต้องจัดสิ่งอำนวยความสะอาดสำหรับคนพิการในเรื่องทางเข้าสู่อาคาร ทางลาด ประตู บันได ลิฟต์ ห้องน้ำ - ห้องส้วม และสถานที่จอดรถโดยให้เป็นไปตามกฎหมาย ว่าด้วยการนั้น

ส่วนที่ ๓

บันไดของอาคารและบันไดหนีไฟ

ข้อ ๔๑ บันไดของอาคารอยู่อาศัยถ้ามี ต้องมีอย่างน้อยหนึ่งบันไดที่มีความกว้างสุทธิไม่น้อยกว่า ๘๐ เซนติเมตร ช่วงหนึ่งสูงไม่เกิน ๓ เมตร ลูกตั้งสูงไม่เกิน ๒๐ เซนติเมตร ลูกนอนเมื่อหักส่วน ที่ชั้นบันไดเหลื่อมกันออกแล้วเหลือความกว้างไม่น้อยกว่า ๒๒ เซนติเมตร และต้องมีพื้นหน้าบันได มีความกว้างและยาวไม่น้อยกว่าความกว้างของบันได บันไดที่สูงเกิน ๓ เมตร ต้องมีชานพักบันไดทุกช่วง ๓ เมตร หรือน้อยกว่านั้น และชานพักบันได ต้องมีความกว้างและยาวไม่น้อยกว่าความกว้างของบันได ระยะดิ่งจากขั้นบันไดหรือชานพักบันไดถึงส่วนต่ำสุด ของอาคารที่อยู่เหนือขึ้นไปต้องสูงไม่น้อยกว่า ๑.๙๐ เมตร

ข้อ ๔๒ บันไดของอาคารอยู่อาศัยรวมหอพักตามกฎหมาย ว่าด้วยหอพัก สำนักงานอาคารสาธารณะ อาคารพาณิชย์ โรงงาน และอาคารพิเศษ สำหรับที่ใช้กับชั้นที่มีพื้นที่อาคารชั้นเหนือขึ้นไปรวมกันไม่เกิน ๓๐๐ ตารางเมตร ต้องมีความกว้างสุทธิไม่น้อยกว่า ๑.๒๐ เมตร แต่สำหรับบันไดของอาคารดังกล่าว ที่ใช้กับชั้นที่มีพื้นที่อาคารชั้นเหนือขึ้นไปรวมกันเกิน ๓๐๐ ตารางเมตร ต้องมีความกว้างสุทธิไม่น้อยกว่า ๑.๕๐ เมตร ต้องมีบันไดอย่างน้อยสองบันไดและแต่ละบันไดต้องมีความกว้างสุทธิไม่น้อยกว่า ๑.๒๐ เมตร

บันไดของอาคารที่ใช้เป็นที่ชุมนุมของคนจำนวนมาก เช่น บันไดห้องประชุมหรือห้องบรรยาย ที่มีพื้นที่รวมกันตั้งแต่ ๕๐๐ ตารางเมตรขึ้นไป หรือบันไดห้องรับประทานอาหารหรือสถานบริการ ที่มีพื้นที่รวมกันตั้งแต่ ๑,๐๐๐ ตารางเมตรขึ้นไป หรือบันไดของแต่ละชั้นของอาคารนั้นที่มีพื้นที่รวมกัน ตั้งแต่ ๒,๐๐๐ ตารางเมตรขึ้นไป ต้องมีความกว้างไม่น้อยกว่า ๑.๕๐ เมตร อย่างน้อยสองบันไดถ้ามี บันไดเดียวต้องมีความกว้างไม่น้อยกว่า ๓ เมตร

บันไดที่สูงเกิน ๔ เมตร ต้องมีชานพักบันไดทุกช่วง ๔ เมตร หรือน้อยกว่านั้น และระยะดิ่ง จากชั้นบันไดหรือชานพักบันไดถึงส่วนต่ำสุดของอาคารที่อยู่เหนือขึ้นไปต้องสูงไม่น้อยกว่า ๒.๑๐ เมตร

 ชานพักบันไดและพื้นหน้าบันได ต้องมีความกว้างและความยาวไม่น้อยกว่าความกว้างสุทธิของบันได เว้นแต่บันไดที่มีความกว้างสุทธิเกิน ๒ เมตร ชานพักบันไดและพื้นหน้าบันไดจะมีความยาวไม่เกิน ๒ เมตร ก็ได้

บันไดตามวรรคหนึ่งและวรรคสอง ต้องมีลูกตั้งสูงไม่เกิน ๑๘ เซนติเมตร ลูกนอนเมื่อหักส่วน ที่ชั้นบันไดเหลื่อมกันออกแล้วเหลือความกว้างไม่น้อยกว่า ๒๕ เซนติเมตร และต้องมีราวบันไดกันตกบันได ที่มีความกว้างสุทธิเกิน ๖ เมตร และช่วงบันไดสูงเกิน ๑ เมตร ต้องมีราวบันไดทั้งสองข้างบริเวณ จมูกบันไดต้องมีวัสดุกันลื่น

 ข้อ ๔๓ บันไดตามข้อ ๔๒ จะต้องมีระยะห่างไม่เกิน ๔๐ เมตร จากจุดที่ไกลสุดบนพื้นชั้นนั้น

ข้อ ๔๔ บันไดตามข้อ ๔๑ และข้อ ๔๒ ที่เป็นแนวโค้งเกิน ๙๐ องศา จะไม่มีชานพักบันได ก็ได้แต่ต้องมีความกว้างเฉลี่ยของลูกนอนไม่น้อยกว่า ๒๒ เซนติเมตร สำหรับบันไดตามข้อ ๔๑ และไม่น้อยกว่า ๒๕ เซนติเมตร สำหรับบันไดตามข้อ ๔๒

ข้อ ๔๕ อาคารที่สูงตั้งแต่สี่ชั้นขึ้นไปและสูงไม่เกิน ๒๓ เมตร หรืออาคารที่สูงสามชั้นและมี ดาดฟ้าเหนือชั้นที่สามที่มีพื้นที่เกิน ๑๖ ตารางเมตร นอกจากมีบันไดของอาคารตามปกติแล้วต้องมีบันได หนีไฟที่ทำด้วยวัสดุทนไฟอย่างน้อยหนึ่งแห่ง และต้องมีทางเดินไปยังบันไดหนีไฟนั้นโดยไม่มีสิ่งกีดขวาง

 ข้อ ๔๖ บันไดหนีไฟต้องมีความลาดชันน้อยกว่า ๖๐ องศา เว้นแต่ตึกแถวและบ้านแถวที่สูง ไม่เกินสี่ชั้น ให้มีบันไดหนีไฟที่มีความลาดชันเกิน ๖๐ องศาได้ และต้องมีชานพักบันไดทุกชั้น

 ข้อ ๔๗ บันไดหนีไฟภายนอกอาคารต้องมีความกว้างสุทธิไม่น้อยกว่า ๖๐ เซนติเมตร และต้องมีผนังส่วนที่บันไดหนีไฟพาดผ่านเป็นผนังทึบก่อสร้างด้วยวัสดุถาวรที่เป็นวัสดุทนไฟ บันไดหนีไฟตามวรรคหนึ่ง ถ้าทอดไม่ถึงพื้นชั้นล่างของอาคารต้องมีบันไดโลหะที่สามารถเลื่อน หรือยืดหรือหย่อนลงมาจนถึงพื้นชั้นล่างได้

 ข้อ ๔๘ บันไดหนีไฟภายในอาคารต้องมีความกว้างสุทธิไม่น้อยกว่า ๘๐ เซนติเมตร มีผนังทึบ ก่อสร้างด้วยวัสดุถาวรที่เป็นวัสดุทนไฟกั้นโดยรอบ เว้นแต่ส่วนที่เป็นช่องระบายอากาศและช่องประตูหนีไฟ และต้องมีอากาศถ่ายเทจากภายนอกอาคารได้ โดยแต่ละชั้นต้องมีช่องระบายอากาศที่เปิดสู่ภายนอก อาคารได้มีพื้นที่รวมกันไม่น้อยกว่า ๑.๔ ตารางเมตร กับต้องมีแสงสว่างให้เพียงพอทั้งกลางวันและกลางคืน

ข้อ ๔๙ ประตูหนีไฟต้องทำด้วยวัสดุทนไฟ มีความกว้างสุทธิไม่น้อยกว่า ๘๐ เซนติเมตร สูงไม่น้อยกว่า ๑.๙๐ เมตร และต้องทำเป็นบานเปิดชนิดผลักออกสู่ภายนอกเท่านั้น กับต้องติดอุปกรณ์ ชนิดที่บังคับให้บานประตูปิดได้เอง และต้องสามารถเปิดออกได้โดยสะดวกตลอดเวลา ประตูหรือทางออก สู่บันไดหนีไฟต้องไม่มีธรณีหรือขอบกั้น

ข้อ ๕๐ พื้นหน้าบันไดหนีไฟต้องกว้างไม่น้อยกว่าความกว้างของบันไดและอีกด้านหนึ่งกว้างไม่น้อยกว่า ๑.๕๐ เมตร

ส่วนที่ ๔

 แนวอาคารและระยะต่าง ๆ ของอาคาร

ข้อ ๕๑ ห้องแถวหรือตึกแถวซึ่งด้านหน้าไม่ติดริมถนนสาธารณะ ต้องมีที่ว่างด้านหน้าอาคาร กว้างไม่น้อยกว่า ๖ เมตร โดยไม่ให้มีส่วนใดของอาคารยื่นล้ำเข้าไปในพื้นที่ดังกล่าว

ห้องแถวหรือตึกแถว ต้องมีที่ว่างด้านหลังอาคารกว้างไม่น้อยกว่า ๓ เมตร เพื่อใช้ติดต่อถึงกัน โดยไม่ให้มีส่วนใดของอาคารยื่นล้ำเข้าไปในพื้นที่ดังกล่าว เว้นแต่การสร้างบันไดหนีไฟภายนอกอาคารที่ยื่นล้ำ ไม่เกิน ๑.๔๐ เมตร ระหว่างแถวด้านข้างของห้องแถวหรือตึกแถวที่สร้างถึงสิบคูหา หรือมีความยาวรวมกันถึง ๔๐ เมตร ต้องมีที่ว่างระหว่างแถวด้านข้างของห้องแถวหรือตึกแถวนั้นกว้างไม่น้อยกว่า ๔ เมตร เป็นช่องตลอด ความลึกของห้องแถวหรือตึกแถวเพื่อเชื่อมกับที่ว่างหลังอาคาร

 ห้องแถวหรือตึกแถวที่สร้างติดต่อกันไม่ถึงสิบคูหา หรือมีความยาวรวมกันไม่ถึง ๔๐ เมตร แต่มีที่ว่างระหว่างแถวด้านข้างของห้องแถวหรือตึกแถวนั้นกว้างน้อยกว่า ๔ เมตร ไม่ให้ถือว่าเป็นที่ว่าง ระหว่างแถวด้านข้างของห้องแถวหรือตึกแถว แต่ให้ถือว่าห้องแถวหรือตึกแถวนั้นสร้างต่อเนื่องเป็นแถวเดียวกัน ที่

ว่างตามวรรคหนึ่ง วรรคสอง และวรรคสาม จะก่อสร้างอาคาร รั้ว กำแพง หรือสิ่งก่อสร้างอื่นใด หรือจัดให้เป็นบ่อน้ำ สระว่ายน้ำ ที่พักมูลฝอย หรือที่พักรวมมูลฝอยไม่ได้

ห้องแถวหรือตึกแถวที่มีด้านข้างใกล้เขตที่ดินของผู้อื่น ต้องมีที่ว่างระหว่างด้านข้างของห้องแถว หรือตึกแถวกับเขตที่ดินของผู้อื่นนั้นกว้างไม่น้อยกว่า ๒ เมตร เว้นแต่ห้องแถวหรือตึกแถวที่ก่อสร้างขึ้น ทดแทนอาคารเดิม โดยมีพื้นที่ไม่มากกว่าพื้นที่ของอาคารเดิมและมีความสูงไม่เกิน ๑๕ เมตร

 ข้อ ๕๒ บ้านแถวต้องมีที่ว่างด้านหน้าระหว่างรั้วหรือแนวเขตที่ดินกับแนวผนังอาคารกว้าง ไม่น้อยกว่า ๓ เมตร และต้องมีที่ว่างด้านหลังอาคารระหว่างรั้วหรือแนวเขตที่ดินกับแนวผนังอาคารกว้าง ไม่น้อยกว่า ๒ เมตร

 ระหว่างแถวด้านข้างของบ้านแถวที่สร้างถึงสิบคูหา หรือมีความยาวรวมกันถึง ๔๐ เมตร ต้องมีที่ว่างระหว่างแถวด้านข้างของบ้านแถวนั้นกว้างไม่น้อยกว่า ๔ เมตร เป็นช่องตลอดความลึกของบ้านแถว

บ้านแถวที่สร้างติดต่อกันไม่ถึงสิบคูหา หรือมีความยาวรวมกันไม่ถึง ๔๐ เมตร แต่มีที่ว่าง ระหว่างแถวด้านข้างของบ้านแถวนั้นกว้างน้อยกว่า ๔ เมตร ไม่ให้ถือว่าเป็นที่ว่างระหว่างแถวด้านข้าง ของบ้านแถว แต่ให้ถือว่าบ้านแถวนั้นสร้างต่อเนื่องเป็นแถวเดียวกัน

 ข้อ ๕๓ บ้านแฝดต้องมีที่ว่างด้านหน้าและด้านหลังระหว่างรั้วหรือแนวเขตที่ดินกับแนวผนังอาคาร กว้างไม่น้อยกว่า ๓ เมตร และ ๒ เมตร ตามลำดับ และมีที่ว่างด้านข้างกว้างไม่น้อยกว่า ๒ เมตร

ข้อ ๕๔ คลังสินค้าที่มีพื้นที่ของอาคารทุกชั้นรวมกันตั้งแต่ ๑๐๐ ตารางเมตร แต่ไม่เกิน ๕๐๐ ตารางเมตร ต้องมีที่ว่างห่างแนวเขตที่ดินที่ใช้ก่อสร้างอาคารนั้นไม่น้อยกว่า ๖ เมตร สองด้าน ส่วนด้านอื่นต้องมีที่ว่างห่างแนวเขตที่ดินไม่น้อยกว่า ๓ เมตร คลังสินค้าที่มีพื้นที่ของอาคารทุกชั้นรวมกันเกิน ๕๐๐ ตารางเมตร ต้องมีที่ว่างห่างแนวเขตที่ดิน ที่ใช้ก่อสร้างอาคารนั้นไม่น้อยกว่า ๑๐ เมตรสองด้าน ส่วนด้านอื่นต้องมีที่ว่างห่างจากแนวเขตที่ดิน ไม่น้อยกว่า ๕ เมตร

ข้อ ๕๕ โรงงานที่มีพื้นที่ใช้ประกอบกิจการของอาคารทุกชั้นรวมกันตั้งแต่ ๒๐๐ ตารางเมตร แต่ไม่เกิน ๕๐๐ ตารางเมตร ต้องมีที่ว่างห่างแนวเขตที่ดินที่ใช้ก่อสร้างอาคารนั้นไม่น้อยกว่า ๓ เมตร จำนวนสองด้าน โดยผนังอาคารทั้งสองด้านนี้ให้ทำเป็นผนังทึบด้วยอิฐหรือคอนกรีต ยกเว้นประตูหนีไฟ ส่วนด้านที่เหลือให้มีที่ว่างไม่น้อยกว่า ๖ เมตร

โรงงานที่มีพื้นที่ที่ใช้ประกอบกิจการของอาคารทุกชั้นรวมกันเกิน ๑,๐๐๐ ตารางเมตร ต้องมี ที่ว่างห่างแนวเขตที่ดินที่ใช้ก่อสร้างอาคารนั้นไม่น้อยกว่า ๑๐ เมตร ทุกด้าน

 ข้อ ๕๖ อาคารที่ก่อสร้างหรือดัดแปลงใกล้ถนนสาธารณะที่มีความกว้างน้อยกว่า ๖ เมตร ให้ร่นแนวอาคารห่างจากกึ่งกลางถนนสาธารณะอย่างน้อย ๓ เมตร

อาคารที่สูงเกินสองชั้นหรือเกิน ๘ เมตร ห้องแถว ตึกแถว บ้านแถว อาคารพาณิชย์ โรงงาน อาคารสาธารณะ ป้ายหรือสิ่งที่สร้างขึ้นสำหรับติดหรือตั้งป้ายหรือคลังสินค้าที่ก่อสร้างหรือดัดแปลง ใกล้ถนนสาธารณะ

 (๑) ถ้าถนนสาธารณะนั้นมีความกว้างน้อยกว่า ๑๐ เมตร ให้ร่นแนวอาคารห่างจากกึ่งกลาง ถนนสาธารณะอย่างน้อย ๖ เมตร

(๒) ถ้าถนนสาธารณะนั้นมีความกว้างตั้งแต่ ๑๐ เมตรขึ้นไป แต่ไม่เกิน ๒๐ เมตร ให้ร่นแนวอาคารห่างจากเขตถนนสาธารณะอย่างน้อย ๑ ใน ๑๐ ของความกว้างของถนนสาธารณะ

 (๓) ถ้าถนนสาธารณะนั้นมีความกว้างเกิน ๒๐ เมตรขึ้นไป ให้ร่นแนวอาคารห่างจากเขต ถนนสาธารณะอย่างน้อย ๒ เมตร

ข้อ ๕๗ อาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คู คลอง ลำราง หรือลำกระโดง ถ้าแหล่งน้ำสาธารณะนั้นมีความกว้างน้อยกว่า ๑๐ เมตร ต้องร่นแนวอาคารให้ห่างจาก เขตแหล่งน้ำสาธารณะนั้นไม่น้อยกว่า ๓ เมตร แต่ถ้าแหล่งน้ำสาธารณะนั้นมีความกว้าง ตั้งแต่ ๑๐ เมตรขึ้นไป ต้องร่นแนวอาคารให้ห่างจากเขตแหล่งน้ำสาธารณะนั้นไม่น้อยกว่า ๖ เมตร

สำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่ เช่น บึง ทะเลสาบ หรือทะเล ต้องร่นแนวอาคารให้ห่างจากเขตแหล่งน้ำสาธารณะนั้นไม่น้อยกว่า ๑๒ เมตร

 ทั้งนี้ เว้นแต่สะพาน เขื่อน รั้ว ท่อระบายน้ำ ท่าเรือ ป้าย อู่เรือ คานเรือ หรือที่ว่าง ที่ใช้เป็นที่จอดรถไม่ต้องร่นแนวอาคาร

 ข้อ ๕๘ ให้อาคารที่สร้างตามข้อ ๕๖ และข้อ ๕๗ ต้องมีส่วนต่ำสุดของกันสาดหรือส่วนยื่น สถาปัตยกรรมสูงจากระดับทางเท้าไม่น้อยกว่า ๓.๒๔ เมตร ทั้งนี้ ไม่นับส่วนตกแต่งที่ยื่นจากผนังไม่เกิน ๕๐ เซนติเมตร และต้องมีท่อรับน้ำจากกันสาดหรือหลังคาต่อแนบหรือฝังในผนังหรือเสาอาคาร ลงสู่ท่อสาธารณะหรือบ่อพัก

 ข้อ ๕๙ ความสูงของอาคารไม่ว่าจากจุดหนึ่งจุดใด ต้องไม่เกินสองเท่าของระยะราบ วัดจากจุดนั้นไปตั้งฉากกับแนวเขตด้านตรงข้ามของถนนสาธารณะที่อยู่ใกล้อาคารนั้นที่สุด

ความสูงของอาคารให้วัดแนวดิ่งจากระดับถนนหรือระดับพื้นดินที่ก่อสร้างขึ้นไปถึงส่วนของ อาคารที่สูงที่สุดสำหรับอาคารทรงจั่วหรือปั้นหยาให้วัดถึงยอดผนังของชั้นสูงสุด

 ข้อ ๖๐ อาคารหลังเดียวกันซึ่งมีถนนสาธารณะสองสายขนาดไม่เท่ากันขนาบอยู่เมื่อระยะ ระหว่างถนนสาธารณะสองสายนั้นไม่เกิน ๖๐ เมตร และส่วนกว้างของอาคารตามแนวถนนสาธารณะ ที่กว้างกว่าไม่เกิน ๖๐ เมตร ความสูงของอาคาร ณ จุดใดต้องไม่เกินสองเท่าของระยะราบที่ใกล้ที่สุด จากจุดนั้นไปตั้งฉากกับแนวเขตถนนสาธารณะด้านตรงข้ามของสายที่กว้างกว่า

 ข้อ ๖๑ อาคารหลังเดียวกันซึ่งอยู่ที่มุมถนนสาธารณะสองสายขนาดไม่เท่ากัน ความสูงของอาคาร ณ จุดใดต้องไม่เกินสองเท่าของระยะราบที่ใกล้ที่สุด จากจุดนั้นไปตั้งฉากกับแนวเขตถนนสาธารณะ ด้านตรงข้ามของสายที่กว้างกว่า และความยาวของอาคารตามแนวถนนสาธารณะที่แคบกว่าต้องไม่เกิน ๖๐ เมตร

 สำหรับอาคารซึ่งเป็นห้องแถวหรือตึกแถว ความยาวของอาคารตามแนวถนนสาธารณะที่แคบกว่า ต้องไม่เกิน ๑๕ เมตร

 ข้อ ๖๒ รั้วหรือกำแพงซึ่งสร้างขึ้นติดต่อหรือห่างจากถนนสาธารณะน้อยกว่าความสูงของรั้ว ให้ก่อสร้างได้สูงไม่เกิน ๓ เมตร เหนือระดับทางเท้าหรือถนนสาธารณะ

 ข้อ ๖๓ การก่อสร้างอาคารในที่ดินเจ้าของเดียวกัน ให้เป็นไปตามหลักเกณฑ์ ดังต่อไปนี้

1. ผนังของอาคารด้านที่มีหน้าต่าง ประตู ช่องระบายอากาศหรือช่องแสง หรือระเบียง ของอาคารต้องมีระยะห่างจากผนังของอาคารอื่นด้านที่มีหน้าต่าง ประตู ช่องระบายอากาศหรือช่องแสง หรือระเบียงของอาคาร ดังต่อไปนี้

( ก) อาคารที่มีความสูงไม่เกิน ๙ เมตร ผนังหรือระเบียงของอาคารต้องอยู่ห่างจากผนัง หรือระเบียงของอาคารอื่นที่มีความสูงไม่เกิน ๙ เมตร ไม่น้อยกว่า ๔ เมตร

 ( ข) อาคารที่มีความสูงไม่เกิน ๙ เมตร ผนังหรือระเบียงของอาคารต้องอยู่ห่างจากผนัง หรือระเบียงของอาคารอื่นที่มีความสูงเกิน ๙ เมตร แต่ไม่ถึง ๒๓ เมตร ไม่น้อยกว่า ๕ เมตร

( ค) อาคารที่มีความสูงเกิน ๙ เมตร แต่ไม่ถึง ๒๓ เมตร ผนังหรือระเบียงของอาคาร ต้องอยู่ห่างจากผนังหรือระเบียงของอาคารอื่นที่มีความสูงเกิน ๙ เมตร แต่ไม่ถึง ๒๓ เมตร ไม่น้อยกว่า ๖ เมตร

(๒) ผนังของอาคารด้านที่เป็นผนังทึบ ต้องมีระยะห่างจากผนังของอาคารอื่นด้านที่มีหน้าต่างประตู ช่องระบายอากาศหรือช่องแสง หรือระเบียงของอาคาร ดังต่อไปนี้

 ( ก) อาคารที่มีความสูงไม่เกิน ๑๕ เมตร ผนังของอาคาร ต้องอยู่ห่างจากผนังหรือระเบียง ของอาคารอื่นที่มีความสูงไม่เกิน ๙ เมตร ไม่น้อยกว่า ๒ เมตร

 ( ข) อาคารที่มีความสูงไม่เกิน ๑๕ เมตร ผนังของอาคาร ต้องอยู่ห่างจากผนัง หรือระเบียงของอาคารอื่นที่มีความสูงเกิน ๙ เมตร แต่ไม่ถึง ๒๓ เมตร ไม่น้อยกว่า ๓ เมตร

 ( ค) อาคารที่มีความสูงเกิน ๑๕ เมตร แต่ไม่ถึง ๒๓ เมตร ผนังของอาคาร ต้องอยู่ห่าง จากผนังหรือระเบียงของอาคารอื่นที่มีความสูงไม่เกิน ๙ เมตร ไม่น้อยกว่า ๒.๕๐ เมตร

 ( ง) อาคารที่มีความสูงเกิน ๑๕ เมตร แต่ไม่ถึง ๒๓ เมตร ผนังของอาคาร ต้องอยู่ห่าง จากผนังหรือระเบียงของอาคารอื่นที่มีความสูงเกิน ๙ เมตร แต่ไม่ถึง ๒๓ เมตร ไม่น้อยกว่า ๓.๕๐ เมตร

 (๓) ผนังของอาคารที่มีความสูงเกิน ๑๕ เมตร แต่ไม่ถึง ๒๓ เมตร ด้านที่เป็นผนังทึบ ต้องอยู่ห่างจากผนังของอาคารอื่นที่มีความสูงเกิน ๑๕ เมตร แต่ไม่ถึง ๒๓ เมตร ด้านที่เป็นผนังทึบ ไม่น้อยกว่า ๑ เมตร

สำหรับอาคารที่มีลักษณะตาม (๒) และ (๓) ผนังของดาดฟ้าของอาคารด้านที่อยู่ใกล้กับ อาคารอื่นให้ทำการก่อสร้างเป็นผนังทึบสูงจากพื้นดาดฟ้าไม่น้อยกว่า ๑.๘๐ เมตร

หมวด ๔

แบบและจำนวนของห้องน้ำและห้องส้วม

ข้อ ๖๔ อาคารซึ่งบุคคลอาจเข้าอยู่ หรือเข้าใช้สอยได้แต่ละหลังต้องมีห้องอาบน้ำและห้องส้วม ไม่น้อยกว่าที่กำหนดไว้ในตาราง ดังต่อไปนี้

|  |  |  |  |  |
| --- | --- | --- | --- | --- |
| ชนิดหรือประเภทของ อาคาร | เกณฑ์การกําหนด | ห้องส้วม | ห้องน้ำ | อ่างล้างมือ |
| ห้องถ่ายอุจาระ | ที่ถ่ายปัสสาวะ |
| (๑) อาคารอยู่อาศัย | ต่อ 1 หลัง | 1 | - | 1 | - |
| (๒) ห้องแถวหรือ ตึกแถวไม่ว่าจะใช้เพื่อ การพาณิชย์หรือพักอาศัย | (๑) ต่อพื้นที่อาคารทุกชั้นรวมกันแต่ละ คูหาไม่เกิน ๒๐๐ ตารางเมตร (๒) ต่อพื้นที่ที่อาคารทุกชั้นรวมกันแต่ ละคูหาเกิน ๒๐๐ ตารางเมตร (๓) ต่อหนึ่งคูหาในกรณีที่สูงเกินสามชั้น | 122 | -11 | -11 | --- |
| (๓) โรงงานตาม กฎหมาย ว่าด้วยโรงงาน | (๑) ต่อจํานวนคนงานชาย ไม่เกิน ๑๕ คน (๒) ต่อจํานวนคนงานหญิง ไม่เกิน ๑๕ คน (๓) ต่อจํานวนคนงานชาย ตั้งแต่ ๑๖ คน แต่ไม่เกิน ๔๐ คน (๔) ต่อจํานวนคนงานหญิง ตั้งแต่ ๑๖ คน แต่ไม่เกิน ๔๐ คน (๕) ต่อจํานวนคนงานชาย ตั้งแต่ ๔๑ คน แต่ไม่เกิน ๘๐ คน (๖) ต่อจํานวนคนงานหญิง ตั้งแต่ ๔๑ คน แต่ไม่เกิน ๘๐ คน จํานวนคนงานที่เกินตาม (๕) และ (๖) ให้เพิ่มอย่างละ ๑ ที่ ต่อจํานวนคนงาน ทุก ๕๐ คน | 122436 | 1-2-3- | 112233 | 112233 |
| (๔) โรงแรมตาม กฎหมายว่าด้วยโรงแรม และบ้านเช่าพักชั่วคราว | ต่อห้องพัก ๑ ห้องพัก | 1 | - | 1 | 1 |
| (๕) อาคารชุดตาม กฎหมายว่าด้วยอาคารชุด | ต่อ ๑ ชุด | 1 | - | 1 | 1 |
| ๖) หอพักตาม กฎหมายว่าด้วยหอพัก | ต่อพื้นที่อาคาร ๕๐ ตารางเมตร | 1 | - | 1 | 1 |
| (๗) หอประชุมหรือ โรงมหรสพ | ต่อพื้นที่อาคาร ๒๐๐ ตารางเมตร หรือ ต่อ ๑๐๐ คน ที่กําหนดให้ใช้สอย อาคารนั้น ทั้งนี้ ให้ถือจํานวนที่มากกว่า เป็นเกณฑ์ (๑) สําหรับผู้ชาย (๒) สําหรับผู้หญิง | 12 | 2- | -- | 11 |
| (๘) สถานศึกษา | ( ๑) ต่อจํานวนนักเรียน นักศึกษาชาย ๕๐ คน สําหรับจํานวนนักเรียน นักศึกษาชายไม่เกิน ๕๐๐ คนส่วนที่เกิน ๕๐๐ คน ให้เพิ่มอย่างละ ๑ ที่ ต่อจํานวนนักเรียน นักศึกษาชาย ทุก ๑๐๐ คน (๒) ต่อจํานวนนักเรียน นักศึกษาหญิง ๕๐ คน สําหรับจํานวนนักเรียน นักศึกษาหญิงไม่เกิน ๕๐๐ คน ส่วนที่เกิน ๕๐๐ คน ให้เพิ่มห้อง ถ่ายอุจจาระ ๒ ที่ และอ่างล้างมือ ๑ ที่ ต่อจํานวนนักเรียน นักศึกษาหญิงทุก ๑๐๐ คน | 12 | -- | 1- | 11 |
| (๙) สํานักงาน | ต่อพื้นที่อาคาร ๓๐๐ ตารางเมตร (๑) สําหรับผู้ชาย (๒) สําหรับผู้หญิง | 13 | 2- | -- | 11 |
| (๑๐) ภัตตาคาร ร้านจําหน่ายอาหาร หรือเครื่องดื่ม | (๑) ต่อพื้นที่อาคารที่ใช้ตั้งโต๊ะอาคาร น้อยกว่า ๓๐ ตารางเมตร หรือจํานวน ที่นั่งน้อยกว่า ๒๐ ที่นั่ง ทั้งนี้ ให้ถือ จํานวนที่มากกว่าเป็นเกณฑ์ (ใช้ร่วมกันระหว่างผู้ชายและผู้หญิง)( ๒) ต่อพื้นที่อาคารที่ใช้ตั้งโต๊ะอาหาร มากกว่า ๓๐ ตารางเมตร แต่ไม่เกิน ๔๕ ตารางเมตร หรือจํานวนที่นั่งตั้งแต่ ๒๐ ที่นั่งขึ้นไป แต่ไม่เกิน ๓๐ ที่นั่ง ทั้งนี้ ให้ถือจํานวนที่มากกว่าเป็นเกณฑ์ (ใช้ร่วมกันระหว่างผู้ชายและผู้หญิง)(๓) ต่อพื้นที่อาคารที่ใช้ตั้งโต๊ะอาหาร มากกว่า ๔๕ ตารางเมตร แต่ไม่เกิน ๗๕ ตารางเมตร หรือจํานวนที่นั่งตั้งแต่๓๑ ที่นั่งขึ้นไป แต่ไม่เกิน ๕๐ ที่นั่ง ทั้งนี้ ให้ถือจํานวนที่มากกว่าเป็นเกณฑ์ ( ก) สําหรับผู้ชาย ( ข) สําหรับผู้หญิง (๔) ต่อพื้นที่อาคารที่ใช้ตั้งโต๊ะอาหาร มากกว่า ๗๕ ตารางเมตร แต่ไม่เกิน ๑๐๕ ตารางเมตร หรือจํานวนที่นั่ง ตั้งแต่ ๕๑ ที่นั่งขึ้นไป แต่ไม่เกิน ๗๐ ที่นั่ง ทั้งนี้ ให้ถือจํานวนที่มากกว่าเป็นเกณฑ์ ( ก) สําหรับผู้ชาย ( ข) สําหรับผู้หญิง (๕) ต่อพื้นที่อาคารที่ใช้ตั้งโต๊ะอาหาร มากกว่า ๑๐๕ ตารางเมตร แต่ไม่เกิน ๑๕๐ ตารางเมตร หรือจํานวนที่นั่งตั้งแต่ ๗๑ ที่นั่งขึ้นไป แต่ไม่เกิน ๑๐๐ ที่นั่ง ทั้งนี้ ให้ถือจํานวนที่มากกว่าเป็นเกณฑ์ ( ก) สําหรับผู้ชาย ( ข) สําหรับผู้หญิง ส่วนที่เกินตาม (๕) ให้เพิ่มอย่างละ ๑ ที่ สําหรับผู้ชายอย่างละ ๑ ที่ สําหรับ ผู้หญิงต่อพื้นที่อาคารที่ใช้ตั้งโต๊ะอาหาร ทุก ๑๕๐ ตารางเมตร หรือจํานวนที่นั่ง ทุก ๑๐๐ ที่นั่ง ทั้งนี้ ให้ถือจํานวนที่ มากกว่าเป็นเกณฑ์ | 11122436 | -11-2-3- | -------- | 11112233 |
| (๑๑) อาคารพาณิชย์ | ( ๑) ต่อพื้นที่อาคาร ๒๐๐ ตารางเมตร สําหรับผู้ชาย พื้นที่อาคารส่วนที่เกิน ๒,๐๐๐ตารางเมตร ขึ้นไป ให้เพิ่มห้องถ่าย อุจจาระ ๑ ที่ ที่ถ่ายปัสสาวะ ๒ ที่ และอ่างล้างมือ ๑ ที่ต่อพื้นที่อาคาร ๖๐๐ ตารางเมตร(๒) ต่อพื้นที่อาคาร ๒๐๐ ตารางเมตร สําหรับผู้หญิง พื้นที่อาคารส่วนที่เกิน ๒,๐๐๐ ตารางเมตรขึ้นไป ให้เพิ่มห้องถ่ายอุจจาระ ๒ ที่ และอ่างล้างมือ ๑ ที่ ต่อพื้นที่ อาคาร ๖๐๐ ตารางเมตร | 13 | 2- | -- | 11 |
| (๑๒) สถานที่เก็บ สินค้า | ต่อพื้นที่อาคาร ๕,๐๐๐ ตารางเมตร (๑) สําหรับผู้ชาย (๒) สําหรับผู้หญิง | 12 | 1- | -- | 11 |
| (๑๓) สถานพยาบาล ตามกฎหมายว่าด้วย สถานพยาบาล | (๑) ต่อพื้นที่อาคารเฉพาะในส่วนของ ผู้ป่วยไม่ค้างคืน (ผู้ป่วยนอก) และที่เปิด ให้บริการแก่ประชาชนที่มาติดต่อทุก ๒๐๐ ตารางเมตร ( ก) สําหรับผู้ชาย ( ข) สําหรับผู้หญิง (๒) ต่อจํานวนเตียงสําหรับผู้ป่วยค้างคืน (ผู้ป่วยใน) ทุก ๕ เตียง(๓) ส่วนบริการบําบัดรักษา เช่น ห้องคลอด ห้องผ่าตัด ห้องผู้ป่วยภาวะ วิกฤต ห้องผู้ป่วยภาวะวิกฤตโรคหัวใจ ให้มีจํานวนห้องน้ำและห้องส้วมที่ เหมาะสมต่อการประกอบโรคศิลปะ และเป็นไปตามกฎหมาย ว่าด้วย สถานพยาบาล | 241 | 2-1 | --1 | 111 |
| (๑๔) สถานบริการตาม กฎหมาย ว่าด้วยสถาน บริการ | ต่อพื้นที่อาคาร ๒๐๐ ตารางเมตร (๑) สําหรับผู้ชาย (๒) สําหรับผู้หญิง | 13 | 2- | -- | 11 |
| (๑๕) อาคารสถานี ขนส่งมวลชน | ต่อพื้นที่อาคาร ๒๐๐ ตารางเมตร (๑) สําหรับผู้ชาย (๒) สําหรับผู้หญิง | 26 | 4- | -- | 11 |
| (๑๖) อาคารสถานี ขนส่งบุคคลทั่วไป | ต่อพื้นที่อาคาร ๑,๐๐๐ ตารางเมตร (๑) สําหรับผู้ชาย (๒) สําหรับผู้หญิง | 26 | 4- | -- | 11 |
| (๑๗) สถานกีฬาในร่ม | ต่อพื้นที่อาคาร ๒๐๐ ตารางเมตร หรือต่อ ๑๐๐ คน ทั้งนี้ ให้ถือจํานวน ที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง | 13 | 2- | -- | 11 |
| (๑๘) ตลาดตาม กฎหมายว่าด้วย การสาธารณสุข | (๑) ต่อพื้นที่อาคารที่ใช้ตั้งแผงไม่เกิน ๑๐๐ ตารางเมตร หรือจํานวนแผง ไม่เกิน ๕๐ แผง ทั้งนี้ ให้ถือจํานวน ที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง (๒) ต่อพื้นที่อาคารที่ใช้ตั้งแผงเกิน ๑๐๐ ตารางเมตร แต่ไม่เกิน ๒๐๐ ตารางเมตร หรือจํานวนแผงเกิน ๕๐ แผง แต่ไม่เกิน ๑๐๐ แผง ทั้งนี้ ให้ถือจํานวนที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง (๓) ต่อพื้นที่อาคารที่ใช้ตั้งแต่แผงเกิน ๒๐๐ ตารางเมตร แต่ไม่เกิน ๔๐๐ตารางเมตร หรือจํานวนแผงเกิน ๑๐๐ แผง แต่ไม่เกิน ๒๐๐ แผง ทั้งนี้ ให้ถือจํานวนที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง (๔) ต่อพื้นที่อาคารที่ใช้ตั้งแผงเกิน ๒๐๐ ตารางเมตร แต่ไม่เกิน ๔๐๐ ตารางเมตร หรือจํานวนแผงเกิน ๑๐๐ แผง แต่ไม่เกิน ๒๐๐ แผง ทั้งนี้ ให้ถือ จํานวนที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง(๕) ต่อพื้นที่อาคารใช้ตั้งแผงเกิน ๖๐๐ ตารางเมตร แต่ไม่เกิน ๑,๐๐๐ ตาราง เมตร หรือจํานวนแผงเกิน ๓๐๐ แผง แต่ไม่เกิน ๕๐๐ แผง ทั้งนี้ ให้ถือ จํานวนที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง (๖) ต่อพื้นที่อาคารที่ใช้ตั้งแผงเกิน ๑,๐๐๐ ตารางเมตร แต่ไม่เกิน ๒,๐๐๐ ตารางเมตร หรือจํานวนแผงเกิน ๕๐๐ แผง แต่ไม่เกิน ๑,๐๐๐ แผง ทั้งนี้ ให้ถือจํานวนที่มากกว่าเป็นเกณฑ์ (๑) สําหรับผู้ชาย (๒) สําหรับผู้หญิง ส่วนที่เกินตาม (๖) ให้เพิ่มห้องถ่าย อุจจาระและที่ถ่ายปัสสาวะอย่างละ ๑ ที่ สําหรับผู้ชาย และห้องถ่ายอุจจาระอย่างละ ๒ ที่สําหรับผู้หญิง ต่อจํานวน พื้นที่อาคารที่ใช้ตั้งแผงทุก ๔๐๐ ตารางเมตร หรือทุก ๒๐๐ แผง และให้เพิ่มอ่างล้างมือ อย่างละ ๑ ที่ ต่อจํานวนพื้นที่อาคาร ที่ใช้ตั้งแผงทุก ๑,๐๐๐ ตารางเมตร หรือทุก ๕๐๐ แผง | 12241648510714 | 1-2-3-4-5-7- | ------------ | 1(ใช้ร่วมกัน)1111222233 |
| (๑๙) สถานีบริการ น้ํามันเชื้อเพลิงตาม กฎหมายว่าด้วยการ ควบคุมน้ํามันเชื้อเพลิง และสถานีบริการ ก๊าชตามกฎหมาย ว่าด้วยการบรรจุก๊าช ปิโตรเลียมเหลว | (๑) ต่อจํานวนผู้จ่ายไม่เกิน ๔ ตู้จ่าย ( ๑) สําหรับผู้ชาย ( ๒) สําหรับผู้หญิง (๒) ต่อจํานวนตู้จ่าย ตั้งแต่ ๕ ตู้จ่าย แต่ไม่เกิน ๘ ตู้จ่าย ( ๑) สําหรับผู้ชาย ( ๒) สําหรับผู้หญิง (๓) ต่อจํานวนตู้จ่าย ตั้งแต่ ๙ ตู้จ่าย ขึ้นไป ( ๑) สําหรับผู้ชาย ( ๒) สําหรับผู้หญิง | 122436 | 1-2-3- | 111111 | 112233 |
| (๒๐) อาคารชั่วคราว ประเภทอาคารที่พัก คนงานหรือลักษณะอื่น ที่คล้ายคลึงกันหรือเพื่อ แทนอาคารเดิมที่ถูก ทําลายหรือทําให้ เสียหายจากภัย ธรรมชาติ หรือเพลิงไหม้ | (๑) ต่อจํานวนคนงานชายหรือผู้อยู่อาศัย ชายไม่เกิน ๑๕ คน (๒) ต่อจํานวนคนงานหญิงหรือผู้อยู่ อาศัยหญิงไม่เกิน ๑๕ คน(๓) ต่อจํานวนคนงานชายหรือผู้อยู่อาศัยชาย ตั้งแต่ ๑๖ คน แต่ไม่เกิน ๔๐ คน (๔) ต่อจํานวนคนงานหญิงหรือผู้อยู่ อาศัยหญิงตั้งแต่ ๑๖ คน แต่ไม่เกิน ๔๐ คน (๕) ต่อจํานวนคนงานชายหรือผู้อยู่อาศัย ชายตั้งแต่ ๔๑ คน แต่ไม่เกิน ๘๐ คน (๖) ต่อจํานวนคนงานหญิงหรือผู้อยู่อาศัยหญิงตั้งแต่ ๔๑ คน แต่ไม่เกิน ๘๐ คน จํานวนคนงานหรือผู้อยู่อาศัยที่เกินตาม (๕) และ (๖) ให้เพิ่ม อย่างละ ๑ ที่ต่อจํานวนคนงาน หรือผู้อยู่อาศัยทุก ๕๐ คน | 112233 | ------ | 112233 | 111111 |
| (๒๑) อาคารอื่น นอกจาก (๑) - (๒๐) ที่มีคนทํางานอยู่ใน อาคารนั้น | (๑) ต่อจํานวนผู้ชายไม่เกิน ๑๕ คน (๒) ต่อจํานวนผู้หญิงไม่เกิน ๑๕ คน (๓) ต่อจํานวนผู้ชายตั้งแต่ ๑๖ คน แต่ไม่เกิน ๔๐ คน (๔) ต่อจํานวนผู้หญิงตั้งแต่ ๑๖ คน แต่ไม่เกิน ๔๐ คน (๕) ต่อจํานวนผู้ชายตั้งแต่ ๔๑ คน แต่ไม่เกิน ๘๐ คน (๖) ต่อจํานวนผู้หญิงตั้งแต่ ๔๑ คน แต่ไม่เกิน ๘๐ คน จํานวนลูกจ้างที่เกินตาม (๕) และ (๖) ให้เพิ่มอย่างละ ๑ ที่ ต่อจํานวนลูกจ้าง ทุก ๕๐ คน | 232436 | 1-2-3- | 112233 | 112233 |

ห้องส้วมและห้องอาบน้ำจะรวมเป็นห้องเดียวกันก็ได้ จำนวนห้องส้วมและห้องอาบน้ำตามที่ กำหนดไว้ในตารางข้างต้นเป็นอัตราต่ำสุดที่ต้องจัดให้มี ถึงแม้อาคารนั้นจะมีพื้นที่อาคารหรือจำนวนคน น้อยกว่าที่กำหนดไว้ก็ตาม

ถ้าอาคารมีพื้นที่หรือจำนวนมากกว่าที่กำหนดไว้ จะต้องจัดให้มีจำนวนห้องส้วมและห้องอาบน้ำ เพิ่มขึ้นตามอัตราที่กำหนด และจำนวนที่มากเกินนั้นถ้าต่ำกว่ากึ่งหนึ่งตามอัตราที่กำหนดไว้ให้ปัดทิ้ง ตั้งแต่กึ่งหนึ่งขึ้นไปให้คิดเต็ม

 ชนิดหรือประเภทของอาคารที่มิได้กำหนดไว้ในตารางนี้ ให้พิจารณาเทียบเคียงลักษณะการใช้สอย ของอาคารนั้น โดยถืออัตราจำนวนห้องส้วม ห้องอาบน้ำและอ่างล้างมือในตารางข้างต้นเป็นหลัก

ข้อ ๖๕ ห้องส้วมและห้องอาบน้ำที่แยกกัน ต้องมีขนาดของพื้นที่ห้องแต่ละห้องไม่น้อยกว่า ๐.๙ ตารางเมตร และมีความกว้างไม่น้อยกว่า ๐.๙ เมตร ถ้าห้องส้วมและห้องอาบน้ำรวมอยู่ในห้องเดียวกัน ต้องมีพื้นที่ภายในไม่น้อยกว่า ๑.๕๐ ตารางเมตร

 ห้องส้วมและห้องอาบน้ำ ต้องมีช่องระบายอากาศไม่น้อยกว่าร้อยละ ๑๐ ของพื้นที่ห้องหรือมีพัดลม ระบายอากาศได้เพียงพอ ระยะดิ่งระหว่างพื้นห้องถึงเพดานยอดฝา หรือผนังตอนต่ำสุดไม่น้อยกว่า ๒ เมตร

ข้อ ๖๖ ห้องส้วมต้องใช้โถส้วมชนิดเก็บกลิ่นและชำระสิ่งปฏิกูลด้วยน้ำ

หมวด ๕

การกำจัดมูลฝอยและสิ่งปฏิกูล

ข้อ ๖๗ การก่อสร้างหรือดัดแปลงอาคารพักอาศัยประเภทบ้านเดี่ยวซึ่งมีพื้นที่ไม่เกิน ๑,๐๐๐ ตารางเมตร ตึกแถว ห้องแถว บ้านแถวหรือบ้านแฝดและอาคารชั่วคราว ให้แสดงแบบระบบบำบัดน้ำเสีย ของแต่ละหน่วยโดยจะต้องประกอบด้วย

 (๑) บ่อดักไขมัน ซึ่งมีลักษณะที่สามารถกัก เก็บไขมันและเปิดทำความสะอาดได้

(๒) บ่อเกรอะ ซึ่งต้องมีลักษณะที่มิดชิดน้ำซึมผ่านไม่ได้เพื่อใช้เป็นที่แยกกากที่ปนอยู่กับน้ำเสีย ทิ้งไว้ตกตะกอน

 (๓) บ่อกรอง ซึ่งต้องมีลักษณะที่สามารถใช้เป็นที่รองรับน้ำเสียที่ผ่านบ่อเกรอะแล้ว และให้ น้ำเสียนั้นผ่านอิฐหรือหินหรือสิ่งอื่นใดเพื่อให้เป็นน้ำทิ้ง

 บ่อดักไขมัน บ่อเกรอะและบ่อกรองตามวรรคหนึ่ง จะต้องมีขนาดได้สัดส่วนที่เหมาะสมกับ การใช้ของผู้ที่อาศัยในอาคารนั้นเพื่อให้ได้มาตรฐานคุณภาพน้ำทิ้งตามที่กำหนดไว้สำหรับอาคารประเภท ง ในกฎกระทรวง

ในกรณีที่จะไม่ใช้วิธีการดังกล่าวอาจใช้วิธีอื่นในการบำบัดน้ำเสียให้ได้มาตรฐานน้ำทิ้ง ตามเกณฑ์ ที่กำหนดไว้ในกฎกระทรวง หรือจะได้ตามแบบมาตรฐานที่เทศบาลกำหนดก็ได้

ข้อ ๖๘ อาคารประเภทตลาด โรงแรม ภัตตาคาร สถานพยาบาล อาคารพักอาศัยรวมที่มี ห้องพักอาศัยตั้งแต่ ๒๐ หน่วยขึ้นไป และอาคารที่มีพื้นที่ตั้งแต่ ๒,๐๐๐ ตารางเมตรขึ้นไป ซึ่งมิใช่ ตึกแถวห้องแถว ต้องจัดให้มีที่พักรวมมูลฝอยและสิ่งปฏิกูลของอาคารดังกล่าว โดยมีลักษณะ ดังต่อไปนี้

 (๑) ผนังต้องทำด้วยวัสดุถาวรและทนไฟ

 (๒) ต้องมีการป้องกันกลิ่นและน้ำฝน

(๓) ต้องมีการระบายน้ำเสียจากมูลฝอยและสิ่งปฏิกูล ในกรณีอาคารที่ต้องมีระบบบำบัดน้ำเสีย การระบายน้ำเสียนั้นต้องเข้าสู่ระบบบำบัดน้ำเสียด้วย

 (๔) ต้องมีการระบายอากาศและป้องกันน้ำเข้า

(๕) ต้องมีขนาดบรรจุไม่น้อยกว่า ๓ เท่าของปริมาณมูลฝอยที่เกิดขึ้นในแต่ละวัน

 (๖) ต้องจัดไว้ในที่ที่สามารถขนย้ายได้โดยสะดวก และต้องมีระยะห่างจากสถานที่ประกอบอาหาร และสถานที่เก็บอาหารไม่น้อยกว่า ๔ เมตร แต่ถ้าที่รองรับมูลฝอยและสิ่งปฏิกูลมีขนาดความจุเกินกว่า ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร

 ข้อ ๖๙ การคิดปริมาณมูลฝอยที่เกิดขึ้นในอาคาร ให้คิดจากอัตราการใช้ ดังต่อไปนี้

 (๑) การใช้เพื่อการอยู่อาศัย ปริมาณมูลฝอยไม่น้อยกว่า ๒.๔๐ ลิตรต่อคนต่อวัน

 (๒) การใช้เพื่อการพาณิชยกรรมหรือการอื่น ปริมาณมูลฝอยไม่น้อยกว่า ๐.๔ ลิตรต่อพื้นที่ อาคาร ๑ ตารางเมตรต่อวัน

ข้อ ๗๐ ถ้าเทศบาลไม่ได้ประกาศกำหนดเป็นอย่างอื่น ปล่อยทิ้งมูลฝอย ต้องมีลักษณะ ดังต่อไปนี้ (๑) ต้องทำด้วยวัสดุทนไฟ ผิวภายในเรียบทำความสะอาดได้ง่ายและไม่มีส่วนใดที่จะทำให้มูล

ฝอยติดค้าง

 (๒) ประตูหรือช่องทิ้งมูลฝอย ต้องทำด้วยวัสดุทนไฟ และปิดได้สนิทเพื่อป้องกัน มิให้มูลฝอย ปลิวย้อนกลับและติดค้างได้

 (๓) ต้องมีการระบายอากาศเพื่อป้องกันกลิ่น

(๔) ปลายล่างของปล่อยทิ้งมูลฝอย ต้องมีประตูปิดสนิทเพื่อป้องกันกลิ่นและต้องมีระดับสูง เพียงพอเพื่อให้รถเก็บขนสามารถขนได้สะดวก

 (๕) ต้องตั้งอยู่ในบริเวณที่รถเก็บขนมูลฝอยสามารถเข้าไปเก็บขนได้โดยสะดวก

หมวด ๖

การป้องกันอัคคีภัย

ข้อ ๗๑ อาคารต่อไปนี้ จะต้องมีวิธีการเกี่ยวกับการป้องกันอัคคีภัยตามที่กำหนด

(๑) ห้องแถว ตึกแถว บ้านแถว บ้านแฝด

 (๒) อาคารที่ใช้เป็นที่ชุมนุมของประชาชน เช่น โรงมหรสพ หอประชุม โรงแรม สถานพยาบาล สถานศึกษา หอสมุด สถานกีฬาในร่ม ตลาด ห้างสรรพสินค้า ศูนย์การค้า สถานบริการ ท่าอากาศยาน อาคารจอดรถ สถานีขนส่งมวลชน ที่จอดรถ ท่าจอดเรือ ภัตตาคาร สำนักงาน สถานที่ทำการของราชการ ศาสนสถาน โรงงาน และอาคารพาณิชย์ เป็นต้น

(๓) อาคารอยู่อาศัยรวมที่มีตั้งแต่ ๔ หน่วยขึ้นไป และหอพัก

(๔) อาคารอื่นนอกจากอาคาร ตาม (๑) (๒) และ (๓) ที่มีความสูงตั้งแต่ ๓ ชั้นขึ้นไป ข้อ ๗๒ อาคาร ตามข้อ ๗๑ ต้องมีเครื่องดับเพลิง ดังต่อไปนี้

 (๑) ห้องแถว ตึกแถว บ้านแถว และบ้านแฝดที่มีความสูงไม่เกิน ๒ ชั้น ต้องติดตั้ง เครื่องดับเพลิงแบบมือถืออย่างใดอย่างหนึ่งตามชนิดและขนาดที่กำหนดไว้จำนวนคูหาละ ๑ เครื่อง

(๒) อาคารอื่นนอกจากอาคาร ตาม (๑) ต้องติดตั้งเครื่องดับเพลิงแบบมือถืออย่างใดอย่างหนึ่ง ตามชนิดและขนาดที่กําหนดไว้ในตารางท้ายข้อนี้ สําหรับดับเพลิงที่เกิดจากประเภทของวัสดุที่มีในแต่ละ ชั้นไว้ ๑ เครื่อง ต่อพื้นที่อาคารไม่เกิน ๑,๐๐๐ ตารางเมตร ทุกระยะไม่เกิน ๔๕ เมตร แต่ไม่น้อยกว่า ชั้นละ ๑ เครื่อง

การติดตั้งเครื่องดับเพลิง ตาม (๑) และ (๒) ต้องติดตั้งให้ส่วนบนสุดของตัวเครื่องสูงจาก ระดับพื้นอาคารไม่เกิน ๑.๕๐ เมตร อยู่ในที่มองเห็นสามารถอ่านคำแนะนำการใช้ได้ สามารถนำาไปใช้ งานได้โดยสะดวก อยู่ในสภาพที่ใช้งานได้ตลอดเวลา และมีชนิดและขนาดของเครื่องดับเพลิงตามตาราง ดังต่อไปนี้

หมวด ๗

 กำลังวัสดุและน้ำหนักบรรทุก

ข้อ ๗๓ อาคารและส่วนต่าง ๆ ของอาคาร จะต้องมีความมั่งคง แข็งแรงพอที่จะรับน้ำหนัก ตัวอาคารเองและน้ำหนักบรรทุกที่อาจเกิดขึ้น หรือเกิดขึ้นจริง รวมทั้งแรงอื่น ๆ ที่กระทำกับส่วนต่าง ๆ ของอาคารได้โดยไม่ให้ส่วนใด ๆ ของอาคารต้องรับหน่วยแรงมากกว่าที่กำหนดไว้ในกฎกระทรวงที่ออก ตามความในกฎหมายว่าด้วยการควบคุมอาคาร เว้นแต่มีเอกสารแสดงผลการทดสอบความมั่นคง แข็งแรงของวัสดุที่รับรองโดยสถาบันที่เชื่อถือได้

 ข้อ ๗๔ การออกแบบโครงสร้างอาคารที่มีลักษณะเป็นตึก บ้าน เรือน โรง หรือสิ่งก่อสร้างขึ้น อย่างอื่นที่มีลักษณะคล้ายคลึงกัน ให้ผู้ออกแบบอาคารคำนวณให้อาคารสามารถรับแรงสั่นสะเทือนของ แผ่นดินไหวได้ โดยคำนวณแรงเฉือนตามวิธีที่กำหนดในกฎกระทรวงที่ออกตามกฎหมายว่าด้วย การควบคุมอาคาร เว้นแต่จะใช้วิธีอื่นซึ่งวิศวกรรมสถานแห่งประเทศไทย หรือส่วนราชการหรือนิติบุคคล ซึ่งมีวิศวกรประเภทวุฒิวิศวกร สาขาวิศวกรรมโยธา ตามกฎหมาย ว่าด้วยวิชาชีพวิศวกรรมเป็นผู้ให้ คำแนะนำ ปรึกษา และลงลายมือชื่อรับรองผลการตรวจสอบงานวิศวกรรมควบคุมให้การรับรอง

 ข้อ ๗๕ ในการคำนวณออกแบบโครงสร้างอาคาร ให้คำนึงถึงแรงลมด้วย หากจำเป็นต้อง คำนวณและไม่มีเอกสารที่รับรองโดยสถาบันที่เชื่อถือได้ ให้ใช้หน่วยแรงลมตามตาราง ดังต่อไปนี้

ทั้งนี้ ยอมให้ใช้ค่าหน่วยแรงที่เกิดในส่วนต่าง ๆ ของอาคาร ตลอดจนความต้านทานของดิน ใต้ฐานรากเกินค่าที่กำหนดไว้ในข้อบัญญัตินี้ได้ร้อยละ ๓๓.๓๐ แต่ต้องไม่ทำให้ส่วนต่าง ๆ ของอาคารนั้น มีความมั่นคงน้อยไปกว่าเมื่อคำนวณตามปกติไม่คิดแรงลม

 ข้อ ๗๖ ในการออกแบบคำนวณส่วนต่าง ๆ ของอาคารเพื่อรับน้ำหนักบรรทุกคงที่และน้ำหนัก บรรทุกคงที่นั้น ๆ มีลักษณะที่ทำให้เกิดแรงสั่นสะเทือนแก่ส่วนต่าง ๆ ของอาคารได้ เช่น น้ำหนัก บรรทุกคงที่จากเครื่องจักร ทางวิ่ง เครน เป็นต้น จะต้องคำนึงผลจากแรงสั่นสะเทือนและแรงกระแทกด้วย โดยให้เพิ่มค่าน้ำหนักบรรทุกคงที่ขึ้นอีกตามความเหมาะสม ในกรณีที่ไม่มีเอกสารที่รับรองโดย สถาบันที่เชื่อถือได้แสดงผลการทดลองหรือการคำนวณ ให้เพิ่มค่าน้ำหนักบรรทุกคงที่ขึ้นอีกตามตาราง ดังต่อไปนี้

ข้อ ๗๗ โครงสร้างหลักของอาคาร ดังต่อไปนี้

 (๑) อาคารสำหรับให้เป็นคลังสินค้า โรงมหรสพ โรงแรม อาคารชุด หรือสถานพยาบาล

 (๒) อาคารสำหรับใช้เพื่อกิจการพาณิชยกรรม การอุตสาหกรรม การศึกษา การสาธารณสุข หรือสำนักงานหรือที่ทำการที่มีความสูง ตั้งแต่ ๓ ชั้นขึ้นไป และมีพื้นที่รวมกันทุกชั้น หรือชั้นหนึ่งชั้นใด ในหลังเดียวกันเกิน ๑,๐๐๐ ตารางเมตร

 (๓) อาคารสูง อาคารขนาดใหญ่ อาคารขนาดใหญ่พิเศษ หรืออาคาร หรือส่วนหนึ่งส่วนใด ของอาคารที่ใช้เป็นหอประชุม ให้ก่อสร้างด้วยวัสดุทนไฟที่มีลักษณะและคุณสมบัติ ดังต่อไปนี้

ในกรณีโครงสร้างหลักมีขนาดระหว่างที่กำหนดในตาราง ให้คำนวณหาความหนาน้อยสุดของ คอนกรีตที่หุ้มเหล็กเสริมหรือคอนกรีตหุ้มเหล็กโดยวิธีเทียบอัตราส่วน

ในกรณีโครงสร้างหลักก่อสร้างด้วยคอนกรีตเหล็กหรือคอนกรีตอัดแรงที่มีขนาดหรือมีความหนา ของคอนกรีตที่หุ้มเหล็กเสริมหรือคอนกรีตหุ้มเหล็กน้อยกว่าที่กำหนดไว้ในตารางข้างต้น จะต้องใช้วัสดุอื่น หุ้มเพิ่มเติมหรือต้องป้องกันโดยวิธีอื่นเพื่อช่วยทำให้เสาหรือคานมีอัตราการทนไฟได้ไม่น้อยกว่า ๓ ชั่วโมง และหรือพื้นต้องมีอัตราการทนไฟได้ไม่น้อยกว่า ๒ ชั่วโมง โดยจะต้องมีเอกสารรับรองอัตราการทนไฟ จากสถาบันที่เชื่อถือได้ประกอบการขออนุญาต

 ในกรณีโครงสร้างหลักที่เป็นเสาหรือคานที่ก่อสร้างด้วยเหล็ก โครงสร้างรูปพรรณที่ไม่ได้ใช้ คอนกรีตหุ้มต้องป้องกันโดยวิธีอื่นเพื่อให้มีอัตราการทนไฟได้ไม่น้อยกว่า ๓ ชั่วโมง และต้องมีเอกสาร รับรองอัตราการทนไฟจากสถาบันที่เชื่อถือได้ประกอบการขออนุญาต ยกเว้นโครงหลังคาที่เป็นโครงสร้าง หลักที่สูงจากพื้นชั้นนั้นเกินกว่า ๘ เมตร

วิธีการทดสอบอัตราการทนไฟตามวรรคสองและวรรคสาม ให้เป็นไปตามมาตรฐานเอเอสทีเอ็ม อี ๑๑๙ (ASTM E 119)

ข้อ ๗๘ อาคารสูงที่ก่อสร้างโดยมีผนังอาคารทำด้วยกระจกโครงสร้างที่ยึดกระจกกับตัวอาคาร รวมทั้งกระจกที่ใช้ จะต้องออกแบบให้มีความมั่นคง แข็งแรงเพียงพอที่จะรับแรงลมตาม

ข้อ ๗๕ ได้ และจะต้องใช้กระจกประเภทที่เมื่อเกิดการแตกแล้วไม่หลุดออกจากกันและไม่ก่อให้เกิดอันตรายต่อบุคคลได้

ข้อ ๗๙ ข้อบังคับ ระเบียบ คำสั่ง หรือแนวทางปฏิบัติใดที่ไม่ได้กำหนดไว้ในเทศบัญญัตินี้ ให้ถือปฏิบัติตามพระราชบัญญัติควบคุมอาคาร พ.ศ. ๒๕๒๒ และกฎกระทรวงที่ออกตามพระราชบัญญัติ ดังกล่าว

หมวด ๘

อัตราค่าธรรมเนียม

ข้อ ๘๐ อัตราค่าธรรมเนียมตามเทศบัญญัตินี้ ให้ถือเอาอัตราค่าธรรมเนียมตามที่บัญญัติไว้ใน พระราชบัญญัติควบคุมอาคาร พ.ศ. ๒๕๒๒ รวมทั้งกฎกระทรวงที่ออกโดยอาศัยอำนาจตามพระราชบัญญัติ ดังกล่าว

หมวด ๙

บทกำหนดโทษ

ข้อ ๘๑ ผู้ใดฝ่าฝืนเทศบัญญัตินี้ ต้องระวางโทษตามที่กำหนดไว้ในพระราชบัญญัติควบคุมอาคาร พ.ศ. ๒๕๒๒ และตามกฎกระทรวงที่ออกโดยพระราชบัญญัติ ดังกล่าว

บทเฉพาะกาล

ข้อ ๘๒ ในระหว่างที่เทศบัญญัตินี้ยังไม่มีผลใช้บังคับ ให้ถือปฏิบัติตามกฎหมาย ระเบียบ ข้อบังคับ และคำสั่งที่เกี่ยวข้องโดยอนุโลม

ประกาศ ณ วันที่ 1 ตุลาคม พ.ศ. ๒๕63

บุญศรี แสวง

นายกเทศมนตรีตำบลดอกไม้

**นายชารี สาโดด**  เรียนประธานสภา สมาชิกสภาผู้ทรงเกียรติทุกท่านผู้นำชุมชน

**สท.เขต ๒**  ผมมีข้อสงสัยเกี่ยวกับหมวด ๘ อัตราค่าธรรมเนียม ไม่ได้กำหนดจำนวน

 ค่าธรรมเนียมไว้เป็นอย่างไรครับ

**นายอนุกูล ศรีเชียงขวาง** เรียนประธานสภา สมาชิกสภาผู้ทรงเกียรติทุกท่านหมวด ๘

**หัวหน้าฝ่ายการโยธา** อัตราค่าธรรมเนียม ให้ถือเอาอัตราค่าธรรมเนียมตามที่บัญญัติไว้ใน

พระราชบัญญัติควบคุมอาคาร พ.ศ.๒๕๒๒ รวมทั้งกฎกระทรวงที่ออกโดย

อาศัยอำนาจตามพระราชบัญญัติดังกล่าว เช่น ค่าธรรมเนียมการอนุญาต

 อัตรา ๒๐ บาท ซึ่งกระทรวงเป็นผู้กำหนดและมีการเปลี่ยนแปลงอยู่เรื่อยๆ

 จึงไม่ระบุในเทศบัญญัตินี้ เพราะหากเรากำหนดไว้ เมื่อกฎกระทรวง

 เปลี่ยนแปลงเราก็ต้องเปลี่ยนอีก แต่หากเรากำหนดไว้ว่าตามกฎกระทรวง

 เมื่อกฎกระทรวงเปลี่ยนแปลงเราก็ปรับใช้ได้เลยครับ

**นายบุญอุ้ม เศรษโฐ**เรียนประธานสภา สมาชิกสภาผู้ทรงเกียรติทุกท่านผมมีข้อสงสัย

**สท.เขต๒** หมวด ๙ บทลงโทษ ข้อ ๘๑ ผู้ใดฝ่าฝืนเทศบัญญัตินี้ ต้องระวางโทษตามที่

 กำหนดไว้ในพระราชบัญญัติควบคุมอาคาร พ.ศ.๒๕๒๒ และตาม

 กฎกระทรวงที่ออกโดยพระราชบัญญัติ ดังกล่าว แต่ไม่มีรายละเอียดอะไรอีก

 ก่อนลงมติผมอยากให้ผู้เกี่ยวข้องแจ้งต่อที่ประชุมก่อนครับ

**นายอนุกูล ศรีเชียงขวาง** เรียนประธานสภา สมาชิกสภาผู้ทรงเกียรติทุกท่านหมวด ๙

**หัวหน้าฝ่ายการโยธา** บทลงโทษ ข้อ ๘๑ ผู้ใดฝ่าฝืนเทศบัญญัตินี้ ต้องระวางโทษตามที่

 กำหนดไว้ในพระราชบัญญัติควบคุมอาคาร พ.ศ.๒๕๒๒ และตาม

 กฎกระทรวงที่ออกโดยพระราชบัญญัติ ดังกล่าว ก็เหมือนกันกับอัตรา

 ค่าธรรมเนียมครับ ที่กำหนดไว้ในพระราชบัญญัติควบคุมอาคาร พ.ศ.๒๕๒๒

 ที่สามารถเปลี่ยนแปลงได้ ตลอดครับ

**นายประชุม บุตรดา** เรียนประธานสภา สมาชิกสภาผู้ทรงเกียรติทุกท่านผู้นำชุมชน

**ปลัดเทศบาล** ทุกท่าน พื้นที่ตำบลดอกไม้ระหว่างรอยต่อกับอำเภอสุวรรณภูมิตรงบ้านน้ำคำ

 ใกล้กับสะพาน เป็นเขตที่ พรบ.ควบคุมอาคารกำหนดให้เป็นพื้นที่สีเขียว

 ตรงนั้นเป็นผังเมืองรวมสุวรรณภูมิ สามารถทำได้เฉพาะการเกษตรเท่านั้น ซึ่ง

 เป็นการวางผังเมืองรวมขณะนี้โยธาธิการจังหวัดกำลังรวบรวมข้อมูลครับ

**นายนัธทวัตน์ ร่านบ้านแพ้ว** เรียนประธานสภา สมาชิกสภาผู้ทรงเกียรติทุกท่านผู้นำชุมชน

**ผญบ.หมู่ ๙** กระผมขอเรียนถามเรื่องผังเมืองที่แบ่งเป็นเขตพื้นที่สีแดง เขตพื้นที่สีเขียว

 นั้นเทศบาลต้องถามความต้องการของชาวบ้านก่อนหรือไม่ครับ

**นายประชุม บุตรดา** เรียนประธานสภา สมาชิกสภาผู้ทรงเกียรติทุกท่านผู้นำชุมชน

**ปลัดเทศบาล** การแบ่งเขตผังเมืองรวม และมีการแบ่งเขตพื้นที่สีแดง สีเขียว ผมไม่แน่ใจ

ว่ามีการถามประชาชนก่อนหรือไม่ แต่ไปประชุมมาแจ้งในที่ประชุมว่ามี

การแบ่งเขตพื้นที่โดยใช้ พรบ.ควบคุมอาคาร ตอนนี้ยังไม่มีการบังคับใน

เขตตำบลดอกไม้ บังคับใช้แต่ในเขตอำเภอสุวรรณภูมิ ตำบลดอกไม้ยังไม่

เป็นเขตควบคุมครับ

**นายถาวรเศรษโฐ** ที่ประชุมมีผู้ใดจะสอบถามหรือเสนอแนะ เพิ่มเติมอีกหรือไม่ครับ

**ประธานสภาฯ**

**ที่ประชุม - ไม่มี**

**นายถาวรเศรษโฐ** หากที่ประชุมไม่มีผู้ใดสอบถามหรือเสนอแนะ ผมขอมติที่ประชุม

**ประธานสภาฯ**เห็นชอบประกาศใช้ ร่างเทศบัญญัติเทศบาลตำบลดอกไม้ เรื่อง การควบคุม

 อาคาร พ.ศ.๒๕๖๓ ผู้ใดเห็นชอบได้โปรดยกมือครับ

**ที่ประชุม** **- เห็นชอบ 11 เสียง งดออกเสียง 1 เสียง**

**ระเบียบวาระที่ 4 เรื่องอื่นๆ**

**นายถาวรเศรษโฐ** ในระเบียบวาระที่ ๔ เรื่องอื่นๆ สมาชิกสภาหรือผู้เข้าร่วมประชุม**ประธานสภาฯ**มีเรื่องอะไรที่จะสอบถามหรือเสนอแนะหรือไม่ครับ เชิญครับ

**นางบุญศรี แสวง** เรียนประธานสภา สมาชิกสภา ผู้นำชุมชนทุกท่าน ขอแจ้งเรื่อง

**นายกเทศมนตรีฯ** เงินกู้ ตอนนี้เรื่องอยู่จังหวัด อยู่ระหว่างการตั้งกรรมการพิจารณาว่าจะผ่าน

 หรือไม่ จึงขอแจ้งสภาให้ทราบค่ะ

**นายชารี สาโดด** เรียนประธานสภา สมาชิกสภา คณะผู้บริหาร ผู้นำชุมชน

**สท.เขต ๒** ชาวบ้านฝากถามเรื่องที่ผู้ใหญ่บ้านหมู่ ๖ หมู่ ๑๔ ได้ทำหนังสือมายัง

 เทศบาลเพื่อขออนุญาตตัดไม้ยูคาลิปตัส ไม่ทราบว่าทางเทศบาลได้รับ

 หนังสือหรือยังครับ หากเทศบาลอนุญาตก็จะได้นำรายได้จากการตัดไม้มา

 ทำห้องน้ำไว้บริการประชาชนครับ

**นายประชุม บุตรดา** เรียนประธานสภา สมาชิกสภา คณะผู้บริหาร ผู้นำชุมชน

**ปลัดเทศบาล** การตัดไม้ที่สาธารณประโยชน์ นั้นตามอำนาจหน้าที่ของเทศบาลไม่มี

อำนาจอนุญาต อำเภอก็ไม่สามารถอนุญาตได้ มีอำนาจเพียงแค่ดูแลรักษา

เท่านั้น ตำบลสระคูก็เคยทำหนังสือไปขออนุญาต อบต.เหมือนกันครับ

 ทาง อบต.ก็ไม่กล้าอนุญาตเหมือนกัน เพราะไม่มีอำนาจหน้าที่อนุญาตครับ

**นายทองใส พุฒตาล** เรียนประธานสภา สมาชิกสภา คณะผู้บริหาร ผู้นำชุมชน

**สท.เขต ๒** ในระเบียบวาระอื่นๆนี้ผมขอเรียนสอบถามเรื่องการซ่อมรถ ไปถึงไหนแล้ว

 ครับ ถามเรื่องปากทางเข้าบ้านหมอตาอยากให้ดูแลให้ใช้งานได้ดีครับ และ

ป้าย ร.๑๐ อยากให้ดูแลปรับปรุงครับ

**นางบุญศรี แสวง** เรื่องการซ่อมรถตอนนี้ทำสัญญาซ่อมแล้ว สัญญาจ้าง ๔ เดือน

**นายกเทศมนตรี**  เดือนพฤศจิกายนน่าจะซ่อมเสร็จ ปากทางเข้าบ้านหมอตาจะเอาหินฝุ่นไป

ลงให้ค่ะให้สัญจรได้สะดวกขึ้น ส่วนเรื่องป้าย ร.๑๐ จะปรับปรุงค่ะ

**นายนัธทวัตน์ ร่านบ้านแพ้ว** เรียนประธานสภา สมาชิกสภา คณะผู้บริหาร ขอสอบถาม

**ผญบ.หมู่ ๙** ว่าหากเกิดวิกฤติภัยแล้งเทศบาลมีนโยบายช่วยเหลือประชาชนอย่างไรครับ

**นางบุญศรี แสวง** ตอนนี้ปัญหาภัยแล้งเกิดขึ้นทุกพื้นที่ แนวนโยบายที่รัฐบาลวางแผน

**นายกเทศมนตรี** ไว้ระยะยาวคือการทำธนาคารน้ำใต้ดิน รายละเอียดเป็นอย่างไรให้ปลัดเป็นผู้ชี้แจงค่ะ

**นายประชุม บุตรดา** เรียนประธานสภา สมาชิกสภา คณะผู้บริหาร ผู้นำชุมชนทุกท่าน

**ปลัดเทศบาล** โครงการธนาคารน้ำใต้ดิน เป็นแนวนโยบายของรัฐบาล มีลักษณะ ๒ แบบ คือแบบเปิด แบบปิด โดยแบบเปิดใช้งบประมาณจำนวนมาก เป็นการขุดบ่อขนาดใหญ่ ตัวอย่างคือที่เทศบาลตำบลหินกองทำ ขุดบ่อขนาดใหญ่จำนวน ๑๐ บ่อ บ่อละสี่แสนบาท ความลึกของบ่อต้องให้ถึงชั้นหินเพื่อเป็นสะดือ และแบบปิด เป็นบ่อขนาดกว้าง ๑ เมตร ยาว ๑ เมตร แล้วนำเศษหิน กรวด ยางรถยนต์และใส่ท่อ แล้วใช้ผ้าตาข่ายเขียวปิดทับแล้วใช้หินกลบอีกชั้น เพื่อทำให้เป็นธนาคารน้ำใต้ดิน เป็นแหล่งกักเก็บน้ำ แก้ปัญหาแล้งได้ครับ

**นายสมเกียรติ นาเมือง** เรียนประธานสภา สมาชิกสภา คณะผู้บริหาร ผู้นำชุมชนทุกท่าน

**ผญบ.หมู่ ๓** ตอนนี้ที่บ้านหมอตาได้ทำธนาคารน้ำใต้ดินแล้วครับ และผมมีโอกาสได้เข้าร่วมประชุมของสำนักงานเกษตร จะมีการขุดลอกหนองเหล็ก ดงชมพู เพื่อแก้ไขปัญหาภัยแล้งครับ

**นายบุญอุ้ม เศรษโฐ**เรียนประธานสภา สมาชิกสภาผู้ทรงเกียรติทุกท่านขอหารือเรื่อง

**สท.เขต๒** ถนนเป็นหลุมเป็นบ่อเพราะอีกสองสามเดือนก็ถึงหน้าเก็บเกี่ยวแล้วเกรงว่าชาวบ้านจะสัญจรลำบากครับช่วงไตรมาสสี่คาดว่าน่าจะมีงบประมาณเข้ามาอีก ฝากผู้บริหารดูแลด้วยครับ

**นายชาติชาย โพธิ์สนาม** เรียนประธานสภา สมาชิกสภาผู้ทรงเกียรติทุกท่านฝากทาง

**สท.เขต๑** เทศบาลดูแลเรื่องการซ่อมแซมไฟฟ้าสาธารณะที่ชำรุดด้วยครับเพราะบางหลอดกระพริบอยู่ตลอดเวลาขอให้ช่างออกไปซ่อมแซมให้ด้วยครับ

**นางบุญศรี แสวง** เรื่องปรับเกรดถนนที่เป็นหลุมเป็นบ่อทางเทศบาลจะรับไว้

**นายกเทศมนตรี** พิจารณาหากมีงบประมาณจะดำเนินการปรับเกรดให้ค่ะ ส่วนเรื่องไฟฟ้าสาธารณะชำรุดจะแจ้งช่างไปซ่อมแซมให้ค่ะ

**นายถาวรเศรษโฐ** มีสมาชิกท่านใดจะเสนออะไรอีกหรือไม่ครับ

**ประธานสภาฯ**

**ที่ประชุม - ไม่มี**

**นายถาวรเศรษโฐ** หากไม่มีสมาชิกท่านใดจะเสนออะไรอีก ขอปิดประชุมครับ

**ประธานสภาฯ**

**ปิดประชุมเวลา 16.1๙ น.**

(ลงชื่อ) ลำไพ ลาวรรณ ผู้จดรายงานการประชุม

 (นางลำไพ ลาวรรณ)

 (ลงชื่อ) คม สายุทธ์ผู้ตรวจรายงานการประชุม

(นายคม สายุทธ์)

(ลงชื่อ) บุญอุ้ม เศรษโฐ ผู้ตรวจรายงานการประชุม

(นายบุญอุ้ม เศรษโฐ)

(ลงชื่อ)ทองใส พุฒตาล ผู้ตรวจรายงานการประชุม

 (นายทองใส พุฒตาล)

 (ลงชื่อ) ถาวร เศรษโฐ ผู้รับรองรายงานการประชุม

(นายถาวร เศรษโฐ)